Tanam Taugeh Dalam Botol Plastik Terpakai Lebih Mudah Diuruskan

Macam-macam kaedah dan cara tanam taugeh. Guna tapis, pengukus, tong dan pelbagai lagi. Hari ni, IMPIANA nak kongsikan cara tanam taugeh dari facebook Biji Benih Sayuran Bunga herba dan Baja yang lebih mudah untuk diuruskan dengan menggunakan botol plastik terpakai dan kotak.

1. Rendam kacang hijau 4 jam (air suam)
2. Tapis
3. Masukkan kacang hijau dalam botol
4. Spray kacang hijau dengan air rata rata
5. Letak botol berisi kacang hijau dalam kotak ( gelap)
6. Spray 2x sehari (melalui lubang yg telah ditebuk)
7. Boleh guna selepas 3-4 hari

16387031_256991528071886_31388036548404287_n

Mengapa Kayu Perlu Dirawat?

Salah satu jenis kulat yang mudah menyerang kayu ialah kulat pereput putih (Phanerocaete chrysosporium). Kulat ini daripada famili Basidiomicetes dan Ascomycetes yang merupakan penyebab utama reput putih pada kayu (Hataka, 1994 seperti disebut oleh Zheng dan Obbard, 2002). Sebagai langkah penjagaan terhadap kulat, kayu-kayuan terutama dari sumber yang kurang ketahanannya seperti kayu getah (Hevea brasiliensis ) perlu melalui rawatan awet sebelum digunakan. Walaupun proses merawat kayu memerlukan kos yang agak tinggi, tetapi pengalaman telah membuktikan bahawa jangka hayat kayu yang dirawat lebih panjang, mempunyai kekuatan fizikal yang jauh lebih baik serta menjimatkan kos bagi jangka masa yang panjang.

Tujuan Pengawetan Kayu

Rawatan awet terhadap kayu-kayu biasanya dilakukan dengan menggunakan bahan-bahan kimia. Rawatan ini penting kerana ia membantu mengekalkan ketahanan kayu dan memanjangkan usia terhadap rintangan cuaca ekstrem. Antara tujuannya ialah:

Ciri-ciri bahan pengawet:

Jenis-jenis Bahan Pengawet

Pengawet asas air

Pengawet asas minyak

Teknik sapuan cat terhadap permukaan kayu

Jika anda mempunyai struktur kayu di taman seperti gazebo, pergola, pagar kayu, dek kayu dan sebagainya anda wajib membuat rawatan kayu dalam tempoh dua atau tiga tahun sekali. Gunakan berus sebagai medium sapuan. Sebaiknya sapuan tersebut mestilah dua atau tiga lapisan kerana andai hanya sekali sapuan maka ia kurang berkesan dalam memberi perlindungan kepada permukaan kayu anda.

Rose Jepun gantung atau portulaca adalah antara tanaman penutup bumi yang paling mudah di tanam dan mempunyai tekstur dan warna yang pelbagai. disebabkan ia terlalu senang membiak dan tidak memerlukan penyelenggaraan yang rumit, ramai gemar memilih tanaman ini menghiasi laman mereka.

Apa kata untuk mempelbagaikan lagi dekorasi di laman, cuba tanam ros jepun gantung pula. Untuk lebih menarik, campur pelbagai warna bunga dalam satu pasu

Walaupun Rose Jepun dikategorikan sebagai tanaman penutup bumi yang menjalar, ia juga sesuai ditanam secara gantung.Untuk pastikan Rose Jepun yang ditanam secara gantung merimbun dan meriah, ini teknik yang perlu anda lakukan.

1. Sediakan pasu yang sudah siap dengan tali atau tempat penggantung dan tebuk lubang dengan gerudi mata hole saw pada dinding pasu.

2. Lapiskan satu helai plastik hitam pada dasar pasu dan isikan medium ringan seperti coco peat sehingga penuh pasu dan padatkan. Lebih mudah basahkan sedikit medium di dalam pasu dan ambil sebiji pinggan sebagai penutup sementara.

3. Terbalikkan pasu dan tebuk lubang pada permukaan plastik tadi sebagai lubang tanaman

4. Tanam keratan batang Rose Jepun gantung pada setiap lubang yang telah ditebuk

5. Selesai semai keratan pada bahagian lubang yang ditebuk, gantungkan pasu dan tanam pula pada permukaan atas

ros jepun gantung

(Nota: susunan gambar tidak mengikut langkah-langkah penanaman)

Racun Serangga Dari Kulit Limau Untuk Siput, Afid, Agas dan ‘ Mealy Bug’.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!


(Gambar) Hanya 3 Minggu Tukar Deko Dari Biasa Kepada Luar Biasa

Studio apartment ini berkeluasan 450 kaki persegi dengan 1 bilik air dan tandas. Ia dihias mengikut tema moden minimalist seperti menggantung pelbagai poster abstrak yang menyerlahkan lagi tema menarik ini.

Menurut empunya kediaman iaitu, Pn Nurul Anis Omar, ‘saya amat menyukai tona lembut seperti warna kelabu muda dan biru gelap kerana ia membantu apartment kecil saya ini nampak luas, menarik dan elegant’.

Hiasan rumah ini memfokuskan di bahagian kamar tidur agar menampakkan ia seperti sebuah bilik hotel mewah.

“Gabungan tona warna dinding yang gelap dan hiasan bingkai frame lukisan abstrak menghiasi ruang tidur kediaman ini dan diserikan dengan gambar motif flora bagi menambahkan lagi seri ruang tersebut”, katanya yang mendapat sentuhan peminat dekorasi dalaman iaitu En Haziq Ammar.

Selain itu, menurut pereka dalaman ini lagi, dia turut menjalankan beberapa projek tatarias dekorasi di tempat lain seperti di Alor Setar dan Lembah Kelang.

Di bawah ini IMPIANA sediakan beberapa paparan bagaimana proses sebelum dan selepas dekorasi dijalankan dalam kediaman ini. Penulis berasa kagum dengan sentuhan beliau yang hanya bergantung kepada minat dan banyak merujuk kepada group dekorasi di facebook dan pinterest.

Sebelum

Selepas

Bijak Guna Ruang, Bilik kecil Ini Mampu Muat 3 Orang Lepas Makeover. IMPIANA kongsikan proses dekorasi dalam bilik tidur perempuan yang bersaiz 18 kaki persegi. Apa yang menarik adalah bilik tersebut pada mulanya hanya boleh memuatkan seramai 2 orang sahaja, tetapi setelah proses transformasi bilik kecil ini dijalankan, ia boleh menambah lagi seorang untuk tidur dalam bilik tersebut tanpa merasa sempit.

Tukar jenis katil

Perkara pertama yang diberi perhatian adalah penukaran katil daripada katil queensize yang mengambil 60% ruang dalam bilik tidur ditukar kepada katil double decker dengan tambahan tilam dibahagian bawah katil.

Apa yang menarik adalah, penghuni pada asalnya hanya boleh solat seorang diri pada satu masa dan kini dia boleh menunaikan solat bersama adiknya berikutan sudah mempunyai ruang yang besar.

Faktor Pencahayaan

Dalam ruang yang sempit, faktor pencahayaan serta pemilihan jenis lampu amat penting. Walaupun lampu sudah menerangi seluruh bilik, tetapi jenis lampu memakan ruang dalaman, ia masih tidak praktikal.

Alternatifnya adalah menggunakan lampu jenis gantung atau yang ditebuk pada dinding. Anda dinasihatkan untuk mengelak daripada membeli lampu jenis berdiri berikutan penggunaan ruang yang banyak.

Video Tips Pemilihan Wallpaper

Merehatkan mata

Pada asalnya, bilik ini tidak mempunyai apa-apa hiasan di bahagian dinding, ia hanya diwarnai tona putih sahaja. Memandangkan pemilik bilik ini masih lagi dalam peringkat pelajar kolej dan sekolah, sesuatu harus dilakukan untuk membolehkan mereka dapat belajar dengan tenang serta ada faktor merehatkan mata.

Pihak IDW Design memasang kertas dinding bercorak alam semulajadi atau lebih dikenali sebagai ‘Visual Landscape’. Ini kerana jika kita memandang sesuatu subjek yang berwarna hijau, pasti akan memberi ketenangan tanpa kita sedar dan masa yang sama dapat merehatkan mata.

Pemilihan warna yang sesuai buat ruang merupakan proses yang signifikan dalam membina identiti kediaman. Pastikan setiap pemilihan rona pada cat dinding, perabot, langsir serta aksesori kecil yang lain berupaya membentuk sebuah harmoni dalam sesebuah kediaman.

Kecintaan dan minat mendalam Puan Suhaila terhadap warna merah jambu telah beliau terjemahkan dengan jelas dalam dekorasi kediaman miliknya. Rona putih dan element kayu diselit bersama merah jambu bagi menambah keharmonian dalam setiap ruang. Pemilik juga bijak menyuai padan perabot dalam pelan lantai terbuka agar ruang tampil lebih luas tetapi dalam masa yang sama, kemas tersusun.
Rumah jenis superlink 2 tingkat ini telah didiami bersama suami dan 2 ekor kucingnya sejak beberapa tahun yang lalu. Walaupun terletak agak jauh dari tempat kerja, hal ini tidak menjadi masalah buat Puan Suhaila kerana baginya, pengorbanan yang datang bersama kediaman impian beliau ini amat berbaloi untuk ditempuhi.

PESONA WARNA HARMONI
Merah jambu merupakan cerminan tepat personaliti Puan Su sendiri. Tutur kata yang tertib serta tingkah laku tuan rumah yang lemah lembut membuatkan penulis selesa beramah mesra bersamanya. Berpandukan cita rasa, fungsi serta praktikaliti ruang, Puan Su sememangnya amat teliti dalam menata rias setiap sudut di mahligai mewah ini.
Tingkat bawah kediaman di lengkapi dengan ruang tamu, ruang makan, dapur serta sebuah bilik tidur tetamu. Selain itu, disebalik pintu gelangsar juga terdapat ruang balkoni yang cukup luas buat tuan rumah bercucuk tanam dan mendekatkan diri dengan alam sekitar yang nyaman.
Sebagai warna dominan, rona merah jambu telah di’lembut’kan oleh padanan rona putih serta palitan elemen kayu yang menjadikan setiap sudut lebih tenang dan tidak kelihatan terlalu memaksa. Sebaliknya, pengunjung akan merasa lebih santai apabila berada di ruangan kediaman ini.

RUANG PENYIMPANAN PRAKTIKAL
Kebanyakan kediaman dengan pelan terbuka sering menghadapi masalah membahagikan antara satu ruang dengan satu ruang yang lain. Pelbagai teknik boleh digunakan tetapi pemilik memilih untuk membinakan kaunter pulau yang besar bagi membahagikan ruang tamu dan ruang makan dengan dapur.
Penulis sekali lagi kagum dengan ketelitian pemilik memilih warna bagi setiap perkakas dan perabot di dapur. Dari kabinet, permukaan kaunter hinggalah periuk belanga, semuanya pasti mempunyai sentuhan warna campuran merah dan putih itu.

Di satu sudut, Puan Su juga mempunyai sebuah pantri di dapurnya bagi memudahkan beliau menyimpan stok barangan kering serta makanan dengan lebih kemas dan tersusun. Ruang penstoran sebegini adalah lebih praktikal kerana pengguna mudah melihat dimana letaknya setiap bahan selain dapat menjimatkan masa di dapur.

SANTUARI NYAMAN DI BILIK TIDUR
Menjengah ke bilik tidur utama di tingkat dua kediaman ini, dan seperti yang dijangkakan penulis, kamar beradu pemilik juga amat comel dihias dengan warna kegemaran beliau. Walaupun tampak ringkas dan moden, bilik tidur ini jelas mempunyai karakter tersendiri.
Bilik mandi di bilik tidur utama ini juga tidak kurang menariknya. Umpama melangkah masuk ke sebuah spa, ruang ini amat ideal untuk merehatkan fizikal dan mental setelah seharian penat di tempat kerja.
Bahkan, keseluruhan kediaman ini bagaikan menjemput tetamu untuk “take a step back, and relax” dengan suasana yang nyaman dan ceria.

+ INFO KEDIAMAN
Nama Pemilik: Puan Suhaila
Jenis Kediaman: Superlink 2 tingkat
Konsep: Moden Scandinavian
Keluasan: 2345 kaki persegi
Spesifikasi: 4 Bilik Tidur & 4 Bilik Air

Pada waktu dahulu, lantai di rumah hanyalah lantai yang kayu biasa kerana kebanyakkan dulu rumah kampung dan jika ada rumah modern sekali pun, lantai tetap kayu jugak. Kini, sudah tidak lagi sama. Ada banyak jenis-jenis lantai yang kita boleh pilih untuk letakkan dalam rumah kita.  Antara pilihan yang terbaik untuk memilih jenis lantai di rumah adalah lantai jenis bambu. Lantai jenis bambu ini semakin popular pada zaman sekarang kerana ia memberi sama penglihatan seperti lantai kayu. Jika ada orang-orang otai atau orang-orang lama yang inginkan rumahnya kelihatan nostalgia tetapi mahukan kualiti yang bagus, pemilihan jenis lantai bambu adalah pilih yang terbaik mereka. Kini, saya akan menunjukkan atau menerangkan apa kelebihan-kelebihan lantai jenis bambu.

Kelebihan lantai bambu yang pertama adalah DAYA TAHAN YANG KUAT.

Lantia jenis bambu ini, mempunyai daya tahan yang sangat kuat. Ini kerana lantai bambu ini mempunyai kualiti yang tinggi dan ia tahan lama. Jika lebih baik, lantai bambu yang dipilih tidak dikarbon kerana lantai bambu yang tidak dikarbon memiliki kekerasan yang ketahanan yang sangat luar biasa.

Kelebihan yang kedua adalah KALIS AIR ATAU TAHAN AIR.

Kalau kita boleh lihat, lantai jenis kayu yang lama atau lantai tradisional, ia akan mudah meresap air dan akan membuatkan lantai menjadi rekah. Oleh sebab itu, keselamatan rumah akan terjejas. Tetapi, ia tidak berlaku kepada lantai bambu. Lantai jenis bambu ini menjaminkan keselamatan dari air lebih dari lantai tradisional kerana lantai jenis bambu lebih tahan dengan kerosakkan air dan tidak akan mudah rekah. Walaubagaimanapun, ia tidak bermakna lantai bambu akan menjamin keselamatan seratus peratus. Cuma, ia lebih selamat dari lantai kayu tradisional.

Secara kesimpulannnya, lantai jenis bambu ini amatlah pemilihan yang terbaik untuk kita letakkan dalam rumah kita. Bukan sahaja dari segi daya ketahanan dan kalis air, tetapi ia juga ada macam-macam kelebihan lain seperti banyak jenis corak yang boleh menceriakan rumah dan harganya pun lebih murah. Jadi, PILIHLAH LANTAI JENIS BAMBU!


Rumah Diperbuat Daripada Kontena, Memang Tampak Bergaya & ‘Rare’!

Wah! Memang jarang-jarang kita dapat lihat rumah yang diperbuat daripada kontena dekat Malaysia ni sebab tidak ramai yang buat.

Namun begitu, ada seorang individu yang telah berkongsi cerita rumah kediamannya yang diperbuat daripada kontena lalu mendapat perhatian wargamaya.

Bukan sahaja tampak menarik dan kelainan, malah idea konsep yang ditonjolkan nyata kelihatan amat unik sekali serta kreatif.

Menurut individu berkenaan, rumah tersebut hanya berkeluasan lebih kurang 900 kaki persegi sahaja dan telah menelan belanja kos anggaran sebanyak RM120,000.

Kos tersebut termasuk dengan kos pembinaan, perabot serta hiasan dalaman dan luaran kediaman tersebut.

Maklumnya lagi, konsep serta idea untuk membina rumah kediaman yang diperbuat daripada kontena ini adalah merupakan ideanya bersama isteri.

Pada masa sama, pemilik kediaman ini tidak menafikan rumah yang diperbuat daripada kontena akan berdepan dengan masalah suhu haba persekitaran kediaman yang tinggi berbanding rumah yang diperbuat daripada batu konkrit.

Lalu, pemilik kediaman tersebut telah berkongsi langkah yang boleh dilakukan untuk menangani masalah tersebut bersama orang ramai.

“Kami stay dah lebih kurang 3 tahun. So far tak de lagi isu besar terlalu panas. Macam kita stay rumah biasa je. Jarang kami on air cond. Banyak guna kipas n buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya

“Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok. Rumah ni ada 3 ruang santai lepak-lepak. 2 kat atas satu kat bawah,” tulisnya menerusi entri perkongsian di laman media sosial Facebook.

Jika kita dapat lihat, pemilik rumah kontena ini telah memilih tema warna hitam sebagai pilihan yang nyata membuatkan kediamannya tampak begitu elegan serta kemas.

Dengan pemilihan warna yang tepat, rumah yang diperbuat daripada kontena ini masih tetap boleh kelihatan begitu mewah sekali.

Kalau anda masih mencari idea yang unik, ‘fresh’ dan mahu kediaman anda tampak berbeza daripada orang lain, mungkin anda juga boleh melakukan perkara yang sama.

Sumber: Facebook Giler Deco

Buat anda khususnya peminat setia siri animasi kartun Spongebob Squarepants pasti akan sukakan idea hiasan akuarium ikan seperti ini. Mana tidaknya, lihat sahaja lah set replika bertemakan siri animasi kartun hidupan laut ini jika dijadikan sebagai hiasan akuarium ikan di rumah anda.

Dengan adanya set replika kediaman milik watak karakter Spongebob yang berbentuk buah Nanas serta kediaman rakannya iaitu Squidward sebagai hiasan akuarium ikan, pastinya peminat setia siri animasi kartun ini berasa amat teruja dan gembira.

Bukan itu sahaja, turut terdapat juga set replika yang berbentuk restoran Krusty Krab serta patung watak karakter yang lain seperti Mr.Krab, Sandy, Patrick Star dan Gary! Menarik kan?!

Jika anda mahu mendapatkan set replika yang bertemakan siri animasi kartun Spongebob Squarepants untuk hiasan akuarium ikan di rumah, anda boleh sahaja mendapatkannya dengan membuat pembelian secara dalam talian.

Foto: Facebook Pemburu Tiket Murah

Konsep gaya Klasik Inggeris ini sememangnya boleh membuatkan dekorasi hiasan dalaman kediaman tampak lebih cantik serta menarik. Jadi, tidak hairanlah mengapa konsep ini telah menjadi kegemaran dan pilihan ramai. Betul tak?

Bagi anda yang meminati dengan dekorasi dalaman rumah yang berkonsepkan gaya Klasik Inggeris ini khususnya, ada beberapa perkara yang perlu anda ketahui sebelum mula mendekorasi antaranya ciri-ciri konsep yang betul dan sebagainya.

Pertama, kediaman yang berkonsepkan gaya Klasik Inggeris ini seharusnya mempunyai permukaan siling yang lebih tinggi berbanding dengan konsep gaya yang lain. Ini kerana, konsep ini mengetengahkan ruang dalaman yang tampak lebih luas dan lapang.

Selain itu, konsep gaya Klasik Inggeris ini juga kebiasaanya dipadankan dengan tona warna  serba putih bagi bertujuan untuk mewujudkan suasana yang selesa dan nyaman dalam kediaman.

Untuk menyerikan lagi dekorasi ruang dalaman kediaman, konsep gaya Klasik Inggeris ini di bahagian permukaan lantai sering dipadankan dengan pemilihan jubin bercorak ‘Marble’ yang tampak lebih elegan dan mewah.

Di samping itu, kebiasaannya kediaman yang berkonsepkan gaya Klasik Inggeris ini mempunyai ruang tamu dan dapur yang terbuka bagi memberikan aliran pengudaraan yang lebih baik.

Foto: Facebook Kakideko

nbsp;

Masalah dapur sempit, banyak barang tak boleh simpan! Ini adalah salah sati petanda yang anda tidak mencukupi tempat simpanan atau storage. Kalau kita lihat sesebuah dapur yang lengkap dan sempurna, tiada barang yang diletakkan di atas lantai bukan. Pasti ada rak dan kabinet yang lengkap untuk menyimpan perkakas dapur.

Rak besi empat tingkat tahan kearat ini menjadi buruan ramai peminatnya untuk dijadikan kelengkapan pada ruang dapur. Ia amat sesuai utuk sudut dapur yang agak terhad. Mempunyai dua warna iaitu putih dan hitam.

Saiz produk: Lebar 60cm, Kedalaman 35cm Tinggi 148cm
Mampu menampung berat sehingga 10kg untuk setiap tingkat,


Guna Garam Epsom, Bunga Jadi Besar-besar, Tanaman Subur, Elak Daun Jadi Keriting

Garam epsom membantu menjadikan tanaman lebih subur. Selain digunakan untuk perawatan kecantikan, garam epsom juga mempunyai manfaat untuk aktiviti berkebun.

Magnesium yang terkandung dalam garam epsom membolehkan tumbuhan menyerap nutrien penting dengan lebih baik, seperti nitrogen dan fosforus. Selain itu, magnesium juga sangat membantu dalam keupayaan tumbuhan menghasilkan bunga dan buah.

Bagi anda yang rajin bercucuk tanam, garam epsom ini antara bahan yang wajib ada selain baja. Banyak masalah berkaitan dengan tanam-tanaman boleh di atasi dengan menggunakan garam epsom.

Magnesium membantu percambahan benih dan membantu menguatkan dinding sel benih:

Cara penggunaan:

1 cawan garam epsom untuk 100 kaki persegi tanah atau campuran 1 hingga 2 sudu gaul dengan tanah semaian.

Banyak baja komersial menambah magnesium untuk membantu akar tumbuhan mengambil nutrien penting (nitrogen, fosforus, sulfur.) Bagi yang menggunakan bahan-bahan organik untuk menyuburkan pokok, menambah garam epsom pada tanah akan meningkatkan penyerapan secara semula jadi.

Cara penggunaan:

1 sudu untuk satu pokok. Tabur pada tanah di sekeliling pokok.

Kadang-kadang selepas mengalih anak semaian atau pokok-pokok dari bekas kecil ke bekas besar dari pasu ke tanah, pokok akan layu (terkejut). Keadaan ini berlaku kerana akar pokok mungkin tercedera ketika proses pengalihan tersebut. Bagi mengelakkan keadaan ini berlaku boleh guna garam epsom.

Cara penggunaan:

Tabur garam epsom di sekeliling pokok selepas proses mengalih pokok. Tutup semula dengan lapisan tanah.

Tumbuh-tumbuhan yang tidak mendapat magnesium yang cukup boleh dikenal pasti apabila daun-daun mula menjadi kuning. Ini kerana magnesium merupakan komponen penting dalam pengeluaran klorofil. Cuba taburkan garam di sekitar tanaman anda agar daun-daun tanaman menjadi sihat dan segar.

Cara penggunaan:

Tabur/siram lebih kurang 1 sudu besar garam epsom pada setiap pokok sebulan sekali. Amalan ini akan memberi manfaat kepada tumbuh-tumbuhan di taman sayur-sayuran anda. Hasilnya pokok-pokok tidak kiralah apa juga jenis pokok termasuklah pokok renek, bunga dan rumput akan hijau semula.

Kadar: 1 sudu + 4 liter air
Disiram dua minggu sekali

Mencegah daun daripada menjadi keriting (leaf curling) dengan garam epsom. Daun yang menjadi keriting disebabkan oleh kekurangan magnesium dalam tumbuh-tumbuhan. Tambah garam epsom di sekeliling pangkal pokok yang sakit. Sebagai alternatif, untuk penyerapan yang lebih cepat anda boleh mencampurkan 2 sudu besar garam epsom ke dalam satu gelen air dan siram terus pada daun.

Cara penggunaan:

2 sudu + 4 liter air
Siram pada daun sebulan sekali

Garam Epsom juga berfungsi mengelakkan tumbuhan diserang siput, ulat bulu dan jentik-jentik. Perlu diingat bahawa garam epsom larut dengan mudah larut dalam air termasuk air hujan.

Cara penggunaan:

Tabur garam epsom di tempat yang bermasalah.

Tabur garam pada pokok buah-buahan, pokok kacang, sayuran, dan anggur. Garan epsom membantu meningkatkan tahap klorofil dalam sel tumbuhan, membolehkan pokok menghasilkan hasil buah yang manis.

Cara penggunaan:

Kadar: 1 sudu + 4 liter air
Siram 2 minggu sekali
Tabur 1 sudu setiap pokok 1 bulan sekali

Menjadikan buah lebih manis.

Cara penggunaan:

2 sudu untuk setiap 4 liter air
Siram setiap 2 minggu

Pokok cili perlu diberi magnesium setiap dua minggu untuk mencapai hasil yang lebih tinggi. Buah cili juga jadi lebih besar saiznya.

Cara penggunaan:

Taburkan 1 sudu garam epsom untuk setiap kaki persegi setiap dua minggu sekali.

Guna garam epsom agar pokok bunga ros lebih cantik, bunga lebih besar dan lebat dan daun jadi lebih gelap warnanya. Pastikan garam epsom digunakan ketika diawal-awal penanaman, ketika nampak pertumbuhan baru dan ketika bunga berkembang.

Untuk cuci baju sekolah dan menjaga kebersihannya agak sukar lebih-lebih lagi baju sekolah anak yang harus kekal bersih sepanjang masa di sekolah. Ramai ibu bapa berusaha untuk memutihkan baju anak mereka yang lasak supaya bersih dan tidak kelihatan kusam namun sudah banyak cara dan sabun pencuci yang digunakan tetapi keputihan baju tidak seputih mana.

Sebenarnya, cara basuh baju putih dengan menggunakan sabun mandi Lux Rose telah lama dipraktikkan oleh ramai ibu atau surirumah yang mengamalkan dengan cubalah Sudah lama saya R&D dengan berbagai jenis formula dan brand sabun untuk menjadikan baju sentiasa putih. Tetapi tidak pernah menjadi. Guna clorox, baju akan jadi kuning. Guna nila, baju akan jadi lebam. Guna Vanish, kos agak tinggi atau agak mahal.

dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah

2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian

3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak

4. Jangan gosok secara membulat ia akan merosakkan tekstur fabrik anda.

5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi

6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.

8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar

9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain

Setiap yang lama, pasti akan digantikan dengan yang baru. Tapi tak dinafikan, kadangkala terasa sayang nak ganti lain, mengenangkan nilai sentimental yang dibawa bersama. Lebih-lebih lagi jika barangan yang masih baik dan boleh digunakan. Tidakkah rasa seperti sesuatu pembaziran jika dibuang begitu saja?

Kini, ramai yang kreatif dan rajin. Jadi bagaimana jika ambil perabot atau barangan lamatersebut dan ubahsuai menjadi sesuatu yang tampak baru, menarik dan praktikal.

Bahan-bahan :

1. Kerusi lama
2. Cat
3. Span
4. Kain
5. Stapler
6. Hot glue gun

Cara-cara :

2. Cat pada bahagian yang anda mahukan, saya cat bahagian kaki kerusi. Kemudian tunggu hingga betul-betul kering.

3. Setelah kering, ambil span dan lekat menggunakan hot glue gun pada tempat duduk.

4. Ambil kain (saya gunakan kain terpakai, lebihan sarung bantal anak) dan balutkan pada span. Kemaskan kemudian stepler. Mengikut kreativiti masing-masing, lapik span ini ada pelbagai caranya.

5. Dah siap!

Salah satu tema yang sering menjadi pilihan bagi pemilik kediaman di mana kenyamanan dan ketenangan menjadi aspek utama adalah konsep ala Bali. Negeri asal yang terletak di Indonesia ini amat dekat dengan flora dan fauna serta kaya dengan budaya. Bagi anda yang mungkin mahu menerapkan unsur Bali pada kediaman, pastikan rumah tersebut dilengkapi dengan 4 elemen utama ini :

Gabungkan keindahan alam semulajadi dengan keselesaan hiasan dan susun atur dalam kediaman anda bagi mendapatkan feel yang lebih autentik selain menjamin kebersihan udara di ruang berkenaan. Banyak kelebihannya selain tampak cantik dan menaikkan seri rumah yang berani menerapkan unsur kehijauan pada bahagian dalam.

Kekayaan adat dan budaya sememangnya telah cukup sinonim dengan Bali. Jadi apa salahnya jika anda memelihara dan memulihara keistimewaan ini dengan menerapkan beberapa unsur kebudayaan masyarakat Bali sebagai tribute selain melahirkan rasa penghargaan dan kecintaan terhadap pelbagai cabang seni yang terdapat di Bali.

Barangan handmade atau buatan tangan biasanya mempunyai nilai yang lebih tinggi kerana kualiti yang terjamin serta kehalusan seni nya. Kediaman anda akan nampak lebih ‘hidup’ dengan adanya aksesori atau perabot yang dibuat dengan penuh perincian.

Pilih warna-warna neutral atau bertona tanah untuk menyempurnakan konsep Bali di kediaman anda. Pemilihan warna dapat memainkan peranan penting dalam menzahirkan mood kediaman yang anda inginkan. Selain memberi ketenangan, earth tones juga melambangkan optimism, semangat dan kegembiraan.


WAJIB Lakukan Pemangkasan Pokok Secara Berkala Ini 5 Sebabnya

Pemangkasan pokok. Sama ada untuk pokok besar, renek, menjalar dan sebagai ia perlu dilunaskan. Kenapa pemangkasan penting?

MENGAWAL TUMBESARAN TANAMAN
Bagi tanaman yang memerlukan fokus utamanya adalah untuk tuaian hasil seperti pokok buah atau bunga, pemengkasan dari peringkat awal usia perlu dilakukan. Ia bukan sekadar menggalakkan penghasilan dahan atau cabang baru malah melatih dan mengawal saiz pokok. Apabila saiz pokok terkawal, penyelanggaraan boleh dilakukan dengan mudah

MENGHASILKAN STRUKTUR TANAMAN YANG LEBIH KUKUH
Apabila pemangkasan di lakukan mengikut SOP atau teknik yang betul, ia beruapaya memberi tekanan yang baik kepada tanaman terutamanya dalam pembentukkan batang utama. segala nutrisi yang dibekalkan dapat dihadam oleh batang dan dahan-dahan yang tinggal. Ini bermakna pengagihan nutrisi pada tanaman lebih fokus

MENGGALAKKAN PRODUKTIVITI BUAH
Apabila selesai musim menuai atau berbunga, pokok perlu dipangkas bagi merangsang penghasilan ranting-ranting baru. Dari ranting-ranting baru ini lah kudup atau putik baru terbentuk. Sebab itu ada antara pokok perlu cantasan 80% untuk memastikan hasil untuk musim akan datang lebih banyak seperti anggur dan ros.

Macam-macam kaedah dan cara tanam taugeh. Guna tapis, pengukus, tong dan pelbagai lagi. Hari ni, IMPIANA nak kongsikan cara tanam taugeh dari facebook Biji Benih Sayuran Bunga herba dan Baja yang lebih mudah untuk diuruskan dengan menggunakan botol plastik terpakai dan kotak.

1. Rendam kacang hijau 4 jam (air suam)
2. Tapis
3. Masukkan kacang hijau dalam botol
4. Spray kacang hijau dengan air rata rata
5. Letak botol berisi kacang hijau dalam kotak ( gelap)
6. Spray 2x sehari (melalui lubang yg telah ditebuk)
7. Boleh guna selepas 3-4 hari

16387031_256991528071886_31388036548404287_n

Tidak semua tanaman outdoor boleh dijadikan sebagai pokok interior kediaman. Kali ini IMPIANA kongsikan jenis pokok outdoor yang boleh dijadikan hiasan di dalam rumah.

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Begonia: Begonia mempunyai beberapa varieti yang menghasilkan bunga dan daun berwarna. Secara khususnya, Begonia rex adalah antara tanaman outdoor yang sesuai diletakkan di dalam kediaman kerana warna, corak dan tekstur yang unik.

Caladium: Caladium memerlukan full shade jika diletakkan di luar. Manakala jika di jadikan tanaman indoor, Caladium memerlukan sedikit cahaya.  Warna, corak dan saiznya yang pelbagai memberikan pilihan kepada hiasan dalaman.

Coleus: Coleus gemarkan cahaya matahari dan akan merimbun jika sentiasa di pangkas. Pencahayaan sederhana diperlukan apabila coleus diletakkan di dalam rumah.

Tradescantia: Tanaman ini biasa ditanam luar kediaman. Kebanyakannya lebih gemar cahaya penuh, namun ada di antaranya boleh hidup di dalam rumah. Sebagai contoh, Tradescantia tricolor

Memiliki tumbuhan hijau dalam rumah adalah satu nikmat, ia mampu memberi kita rasa tenang dengan cara yang semula jadi. Tidak kira sama ada besar atau kecil, warna hijau itu mampu memberi ketenangan.

Geram tak tengok pekebun-pekebun di Thailand pokok buahnya yang masih muda tapi buah merimbun. Malah ada buah lebih banyak dari daun. Ada orang kata mereka guna baja kimia. Tapi hakikatnya bahan mudah diperolehi ini yang digunakan untuk membuat hormon penggalak buah. Anda patut cuba.

Bahan-bahan:

2 kg          Kulit telur dibasuh bersih dan dikeringkan
2 kg          Gula Perang
1 biji         Ragi tapai
1 botol     Yakult
2 kotak    Susu segar
2 biji         Air kelapa muda

Cara-cara:

1. Kisar halus kulit telur dengan mengunakan pengisar kering

2. Adun kesemua bahan bersama di dalam satu bekas

3. Peram selama 14 hari dan perlu dikacau sekurang-kurangnya 2 hari sekali

4. Selepas 14 hari, saringkan bahan untuk mengambil pati air perapan

5. Buangkan daun-daun yang terlalu matang pada pokok yang bakal disembur

6. Gunakan 10 ml pati bersama 20 Liter air dan semburkan pada permukaan daun seminggu sekali


Bernilai 8.5 Juta USD, Jom Lihat Kediaman Selebriti Antarabangsa Hailey Bieber

Bagi anda peminat setia dunia hiburan antarabangsa, sudah pasti mengenali dengan selebriti popular Hailey Bieber yang merupakan isteri kepada penyanyi terkenal Justin Bieber.

Setelah mendirikan rumah tangga bersama pada tahun 2018, suami kepada Hailey Bieber telah membeli sebuah kediaman yang terletak Baverly Hills, California di Amerika Syarikat buat isterinya.

Memetik laporan oleh Celebrity Reporter menerusi laman media sosial Facebook, kediaman milik selebriti berkenaan dikhabarkan mencecah nilai 8.5 juta USD. Jadi, bagaimana kelihatan kediaman Hailey? Jom kita lihat bersama.

Untuk maklumat anda, Hailey mempunyai sebuah kediaman dengan keluasan 11,500kaki persegi dan telah menampilkan konsep dekorasi yang mewah dan elegan.

Bagi dekorasi hiasan dalaman rumah, Hailey telah memilih rona putih, hitam dan corak kayuan sebagai pilihan.

Apa yang menariknya mengenai kediaman selebriti ini, ia mempunyai sebanyak 7 buah bilik tidur, 10 bilik air, perpustakaan mini, teater, dapur dan macam-macam lagi.

Sumber: Facebook Celebrity Reposter

Kesum antara tanaman herba yang banyak digunakan dalam masakan melayu seperti asam pedas, laksa, asam rebus dan sebagainya. Tanpa kehadiran daun kesum, macam kurang enak dan aroma masakkan kita tu nanti. Walaupun mudah untuk dibiakkan sendiri, ramai yang menuju jalan buntu apabila kesum yang disemai mula kekuningan dan mati walaupun tekniknya betul. Ia berpunca dari kurang nya pencahayaan.

1. Pilih keratan yang matang, sihat dan segar dari pokok induk

2. Buang daun di bahagian bawah seperti dalam gambar

3. Sediakan botol lutsinar. Saya gunakan balang lutsinar untuk mudah pantau kehadiran jentik-jentik. Kalau berlumut atau ada jentik-jentik, cuci sahaja balang dan bahagian akar ebrsih-bersih. Boleh guna balang kaca atau plastik

3. Rendam keratan batang tadi dalam balang

4. Letakkan balang di kawasan yang mudah mendapat cahaya matahari tapi bukan secara terus dan panas. Macam saya, kawasan tanamn kesum menerima pengamatan cahaya matahari sehingga jam 3 petang sahaja.

5. Tambah air jika kandungannya berkurangan

6. Pembajaan boleh dilakukan selepas sebulan mengunakan campuran AB ata NPK 15

Selalu pangkas pokok kesum lebih-lebih lagi jika sudah mengeluarkan bunga. Itu tanda tanaman sudah tua. Cantas dan tinggalkan hanya sejengkal sahaja batang kesum dari pangkal. Jika dibiarkan, pokok akan mengering dan mati. Selapas cantas, boleh lakukan pembajaan. Boleh guna air basuhan beras, ikaan dan sekali sekala tanamkan perut ikan pada pangkal pokok

Bila akar dah terlalu sarat, boleh pindah dalam pasu macam ni. Saya gunakan medium hampas sawit dan cocopeat

Masih tertanya-tanya kenapa bilik kita tak cantik? Simple je, sebab susunan yang kurang memuaskan atau hiasan kepala katil yang telah diabaikan? Dinding di bahagian kepala katil ini bolehlah kita anggap sebagai feature wall. Jadi inilah tempat untuk kita hias dan mewakili peribadi kita.

Macam-macam cara boleh kita hias dari material mahal sampailah murah.f Apa yang penting kreativiti dan keberanian. Kata orang nilah dinding utk kita gantung segala gambar sentimental atau ilham kreatif terutama anak-anak remaja.

IDEA KREATIF KAMAR SI BUJANG. BOLEH DIJADIKAN LAMPU TIDUR ATAU MEWUJUDKAN SUASANA SANTAI….

GRAFIKA YANG BOLEH DIBELI HURUF -HURUF SEUMPAMA INI ATAU PUN BUAT SENDIRI…

DESA SCANDINAVIAN YANG MEMENTINGKAN KESELESAAN DAN SIMPLE TOUCH TERUTAMA JIKA KATIL ANDA TIDAK MEMPUNYAI HEAD BOARD….

SIMMPLE DAN ROMANTIC TERUTAMA ANDA SI PENGANTIN BARU……SURUHLAH WEDDING PLANER BUATKAN….

SUSUNAN KLASIK DENGAN DERETAN BINGKAI GAMBAR SEMPURNA. CUMA GAMBAR GEOMETRI MODEN MEMBERI SATU PESONA BERBEZA. GANTUUNGKAN SETINGGI 7′ SAMA ARAS DENGAN FRAME PINTU. SIMPLE!

LANGIT-LANGIT, GAYA KLASIK YANG MASIH BOLEH DIPRAKTIKALKAN BAGI YANG MEMILIH ROMANTISME.

GAYA SANTAI SUSUNAN BERSAHAJA PENUH SENI. ILHAM KONTEPORARI INI SESUAI BAGI MENGHIDUPKAN RUANG BILIK TIDUR YANG HAMBAR. CUMA JANGAN SAMPAI TERHIMPAP GAMBAR KE MUKA ANDA TIME TIDUR UDAH LE……

IDEA KREATIF UNTUK SI MANJA. HURUF YANG BESAR BOLEH DIBUAT DENGAN BOARD DAN DITAMPAL. ELEEN PENCAHAYAAN SELAMAT JUGA BOLEH DISERTAKAN JIKA MAHU

Nak tanya, Bila kali terakhir anda tukar bantal lama dengan yang baru. Tahu kah anda, bantal pun ada tempoh luput? Kebiasaanya, tempoh luput bantal adalah 2 bulan. Namun ia juga bergantung kepada beberapa ciri-ciri fizikal yang lain.

Anda tak sedar. Sebenarnya, bantal antara penyumbang utama kepada kualiti kesihatan anda. Memandangkan ia digunakan setiap hari, ia harus sentiasa berada di dalam keadaan bersih dan bebas kotoran. Ia penting dalam memastikan anda mendapat tidur yang berkualiti dan selesa.

Oleh itu, jika anda menukar bantal secara rutin ia berupaya memastikan bantal anda sentiasa bersih dan terhindar dari menjadi tempat pembiakkan bakteria yang boleh menjadi penyebab kepada amsalah kesihatan kelak.

Selain bersih, postur bantal juga pentging. Jika fiizikal bentuk bandal mula berubah, ia akan memberi tekanan keapda tubuh. Secara tidak langsung, badan anda jadi tidak selesa dan bukan sahaja menjadi punca kepada gangguan kesihatan, malah kualiti tidur.

Selain itu juga, jika bantak anda mempunyai 5 faktor ni, ia harus diganti walaupun baru sahaja dibeli:

1. Setiap kali bila bangun tidur anda mengalami sakit leher, kekejangan otot di bahagian bahu dan mengalami kesukaran tidur lena kerana sakit kepala.

2. Tiba-tiba terdapat alahan yang berulang-ulang seperti mata berair, hidung dan tekak gatal, ruam panas dan sebagainya.

3. Jika warna bantal yang putih bertukar menjadi kekuningan atau berbintik hitam di permukaannya akibat kesan peluh, air liur, habuk dan sebagainya.

4. Apabila bentuk bantal berubah dan bau hapak yang tidak hilang walaupun selepas mencucinya.

5. Jika tiba-tiba muka, leher atau badan anda naik jerawat padahal sebelum ini anda jarang atau tidak pernah mengalami masalah jerawat.


6 Idea Kreatif Tambah Fungsi Tingkap Sebagai Tempat Duduk Tambahan

Tidak semua rumah jenis apartment serta kondominium dan townhouse mempunyai balkoni. Ia selalunya ditukar ganti dengan tempat duduk tingkap. Jika bulan lepas IMPIANA sudah tunjukkan cara untuk mendeko balkoni kediaman anda, kali ini biar kami tunjukkan apa yang anda boleh buat dengan tempat duduk tingkap atau Bay Window.

Untuk permulaan, style ini telah diaplikasikan sejak sekian lamanya dan pada hari ini ianya dikenali sebagai idea hiasan bertemakan konsep Classic. Selalunya ruangan ini dijadikan tempat untuk mencari ilham di siang hari berikutan cahaya semulajadi yang masuk melalui tingkap.

Jadikan Ianya sebagai salah satu komponen ruang makan yang besar

Anda boleh jadikannya sebagai tempat duduk tambahan bagi meja makan. Idea ini amat sesuai jika anda mempunyai keluarga yang besar dan suka makan beramai-ramai. Jika tidak muat makan di atas meja, anda boleh duduk di tepi tingkap tetapi harus berjaga-jaga, jangan sampai makanan tumpah dari pinggan sebab anda tidak mempunyai meja cuma tangan sebagai alas.

Gabungkan tempat duduk tingkap dengan meja kopi kecil

Satu idea yang paling mudah untuk dilaksanakan adalah dengan memadankan meja kopi di sebelah tempat duduk tingkap dan ditambah dengan meja kusyen atau mini stool. Idea ini ingin memastikan anda menikmati sarapan serta evening coffee yang nyaman serta memberikan anda pengalaman seperti sedang menikmati secangkir kopi di restoran. Jika pemandangan luar sayup mata memandang, jangan lupa panjatkan syukur kepada yang Maha Esa.

Suai padan dengan perabot tambahan lain

Sama seperti balkoni, ianya terletak bukan sahaja di sebelah ruang tamu, di bilik tidur utama juga terdapat ruang lebihan yang mana jika kita upgrade, ianya akan menjadi tempat duduk tingkap yang kreatif. Suai padannya tidak terhad dengan tambahan perabot seperti kerusi dan meja sahaja kerana anda boleh pelbagaikan reka letak dengan tambahan seperti rak buku, ruang simpanan dan juga katil.

Meja Kerja Di Rumah

Kalau anda tidak mahu jadikannya sebagai tempat duduk, anda boleh tukar peranannya menjadi tempat meja kerja. Ianya amat sesuai dengan mereka yang menjalankan perniagaan atas talian serta pekerja sambilan pelbagai perkhidmatan. Motivasi anda untuk menyampaikan hasil kerja yang mantap lebih tinggi jika pemandangan luar tingkap anda menakjubkan pandangan mata.

Tidak terhad hanya dalam rumah

Jika anda merupakan pemilik kediaman rumah atas tanah seperti, Semi-D, teres setingkat, banglo dan townhouse aras bawah, anda boleh jadikan tingkap di sebelah pintu masuk utama sebagai tempat duduk tingkap bukan di bahagian dalam, tetapi bahagian luar. Idea ini akan menjadi meja minibar kecil yang mana ianya memudahkan tetamu anda untuk menikmati minum petang di bahagian luar rumah. TETAPI harus diingat, pastikan keselamatan tingkap anda mantap untuk mengekang kemasukan pencuri.

Tempat istirehat

Akhir sekali, anda boleh jadikannya ruangan tingkap ini sebagai tempat anda beristirehat bersama yang tersayang. Ianya bergantung kepada saiz yang anda miliki, jika besar, jadikan ianya muat untuk 2 orang atau lebih, jika tidak cukup untuk anda seorang menjamu mata pemandangan indah.

Semua ibu bapa yang ada di dunia ini, pasti mahukan anak manja mereka sebuah tilam yang selesa untuk mereka tidur selain daripada fizikal dan kesihatan yang sihat. Jadi, apakah yang patut ibu bapa ini lakukan untuk mendapatkan tilam yang selesa? Mestilah pandai dalam memilih. Mahu tahu cara bagaimana hendak membeli tilam yang bagus untuk bayi anda? Jom saya ajarkan.

ELAKKAN BARANG TERPAKAI

Untuk mendapatkan keselesaan yang bagus, pastikan jangan cari barang yang 2nd hand kerana ia boleh merisikokan tilam tersebut kepada bayi seperti bakteria dan kulat yang banyak boleh menyebabkan bayi sakit.

KESELESAAN TILAM

Untuk bayi, keselesaan tilam amatlah penting. Jika tidak dapat keselesaan tilam, kemungkinan bayi itu akan kerap menangis kerana tidak selesa dengan tilam itu. Kalau tilam selesa, bayi akan merasa nyaman semasa tidur dan mereka akan kerap tidur.

KUALITI TILAM

Dalam mencari tilam yang bagus dan berkualiti, pasti tilam tersebut tidak mudah rosak dan koyak. Jika ia mudah rosak, berkemungkinan keselamatan bayi akan terjejas.

Dan yang terakhir,

SAIZ TILAM

Saiz tilam yang sempurna dan sesuai untuk bayi, adalah perkara yang penting sekali semasa beli tilam. Jikalau saiz tilam tersebut terlampau kecil, ia akan menyebabkan bayi sentiasa terjatuh ke lantai. Ia lebih baik dan bagus jika tilam itu besar dan luas daripada kecil.

Jadi, itu sahaja dari saya dalam memperjelaskan tentang tip-tip dalam memilih tilam yang baik untuk bayi anda. Semoga berjaya.

Ramai yang tidak sedar akan cara mudah untuk rezeki masuk dalam rumah. Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedap mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.


1001 Khasiat Buah Nona Yang Makin Dilupakan Generasi Kini

Seingat penulis berpuluh tahun yang lepas ketika masih lagi di zaman kanak-kanak, buah nona antara buah kegemaran yang masih lagi tersimpul kemas dalam nostalgia. Masa berjalan seiring usia, buah ini semakin hari semakin pupus daripada penglihatan lantaran kesukaran mendapatkannya di pasaran. Ia bukan lagi sebagaimana mangga atau epal yang mudah didapati di mana-mana dan pada bila-bila masa. Mungkin kanak-kanak zaman sekarang yang seusia dengan penulis dahulu ramai tidak pernah tahu tentang buah nona ini dan bagaimana pula rasanya.

Annona squamosa atau panggilan tempatannya buah nona tergolong dalam famili Annonaceae serta mempunyai persamaan dengan durian belanda. Bentuknya bujur, bersaiz sederhana sebesar tapak tangan serta diameter di antara 6cm hingga 10cm , permukaan kulit buah berbonggol-bonggol. Isi buahnya manis, wangi, berwarna putih krim dengan tekstur dan rasa kastard. Ia dianggap buah paling sedap di dalam genusnya. Buah kebiasaannya dimakan segar, atau digunakan untuk membuat minuman jus atau serbet dan merupakan sumber nutrien yang baik seperti zat besi, kalsium, dan fosforus ( Morton 1987).

Pokok Annona squamosa ini berketinggian di antara 10 hingga 20 kaki (3m-6m) tinggi, dikategorikan sebagai renek separa malar hijau atau pokok teduhan bersaiz kecil, sesuai hidup di kawasan beriklim tropika tanah rendah di seluruh dunia. Antara negara tersebut ialah selatan Mexico, Amerika Selatan dan Tengah, Afrika tropika, Australia, Indonesia, Polynesia, Hawai dan Florida. Selain itu ia dilaporkan telah diperkenalkan oleh Portugis dan Sepanyol pada abad ke-16 di India dan Filipina dan telah ditanam di sana sejak itu.

Spesies pokok ini mampu mengeluarkan bunga dan buah dalam tempoh dua hingga tiga tahun selepas penanamannya. Pengeluaran buahnya pula agak lebat andai taburan hujan mencukupi iaitu sekitar >70 cm atau 27 inci setahun dengan purata berat di antara 100-230 gram serta mempunyai biji yang lonjong. Manakala ia sesuai hidup di kawasan bersaliran baik serta akarnya tidak merebak jauh ke dalam tanah kerana ia mempunyai sistem akar yang pendek. Pokok ini juga hanya memerlukan permukaan tanah yang cetek untuk mencengkam.

Kebiasaannya pokok yang berumur lebih kurang lima tahun boleh menghasilkan sekitar 50 biji buah nona. Manakala pokok yang telah berusia pula jarang mengeluarkan buah melebihi 100 biji setiap pokok.

Sebagaimana tumbuhan yang lain, Annona squamosa juga tidak terkecuali dengan senarai panjang kebaikan yang terkandung di dalam setiap buahnya. Sifat-sifat penawar yang dimiliki andai diamalkan dalam kuantiti bersesuaian akan memberi manfaat kepada manusia untuk tempoh jangka panjang.

Kegunaan dan  Kebaikan Annona Squamosa

Perlukah Kita Memasang Hiasan Air di Rumah dan Bagaimana untuk Membuat Pilihan Terbaik?

Ubah persekitaran kediaman anda dengan hiasan air yang menenangkan untuk suasana Zen di rumah.

Air sememangnya sesuatu yang penting bagi semua bentuk hidupan, tetapi tahukah anda bahawa air juga merupakan elemen positif yang melambangkan peredaran, kebijaksanaan, kemurnian, keberuntungan, kekayaan dan banyak lagi maksud simbolik yang lain?

Meskipun dengan kesan evolusi budaya sepanjang zaman, pemahaman yang kekal dan masih diterima orang ramai adalah bahawa pembinaan hiasan air mampu mengalirkan tenaga positif masuk ke rumah. Di samping makna simbolik ini, pembinaan hiasan air juga semakin popular sejak kebelakangan ini oleh kerana faedah yang diberikannya. Salah satu daripada banyak kelebihannya termasuk fungsinya sebagai sistem penyejukan cekap tenaga yang semula jadi untuk rumah, terutama bagi kita yang berada dalam iklim tropika sepanjang tahun. Baik di dalam atau di luar rumah, kawasan di mana hiasan air dibina akan mewujudkan suasana sejuk dan nyaman.

Hiasan air di rumah bukan hanya mewujudkan suasana yang menenangkan dan aman di kediaman, ia juga membantu melenyapkan tenaga negatif daripada kehidupan harian kita. Waktu PKP yang telah memaksa kita tinggal di rumah sudah tentu mengakibatkan detik-detik negatif terutamanya apabila kita perlu menyesuaikan diri dengan konsep bekerja di rumah dimana kita perlu menumpukan perhatian sambil mengabaikan sebarang gangguan. Oleh itu, ianya penting untuk kita memastikan persekitaran di rumah kekal aman dan damai demi fikiran yang tenang apabila berada di rumah. Penambahan hiasan air di rumah adalah satu pilihan yang bijak kerana penyelidikan telah menunjukkan bahawa terapi bunyi mampu menenangkan jiwa dan bunyi aliran air merupakan salah satu bunyi yang mampu meningkatkan daya perhatian seseorang.

Ramai yang mungkin inginkan hiasan air di kediaman mereka namun mungkin teragak-agak kerana pada anggapan umum, hiasan air hanya boleh dibina di luar rumah atau memerlukan kawasan tanah yang besar. Sebaliknya, hiasan air boleh dimasukkan ke dalam rumah yang kecil seperti kondominium untuk mendatangkan aura alam yang menenangkan. Dengan perancangan yang teliti dan pemilihan hiasan air yang sesuai, anda boleh menikmati banyak kelebihan tanpa mengeluarkan wang yang banyak!

1. Kenal pasti tempat yang ‘sempurna’

Aspek pertama dan paling penting yang harus dipertimbangkan ketika memasang hiasan air adalah ketentuan lokasi yang sesuai di rumah, kerana pemilihan ukuran, reka bentuk dan bahan hiasan air bergantung pada lokasi yang dipilih. Kenal pasti ruang yang tidak terpakai di rumah anda, sama ada di sudut belakang, di bawah tangga, atau di atas meja untuk menyemarakkan suasana yang tenang tanpa perubahan yang terlalu besar yang mungkin mengganggu rutin harian anda. Selain itu, untuk memastikan kebersihan air, pastikan anda mencari lokasi yang selamat dan mempunyai sumber elektrik supaya anda tidak perlu menarik kabel sambungan dengan terlalu panjang!

2. Pilih hiasan air yang sesuai dengan reka bentuk dalaman dan penggunaan anda

Setelah mengenal pasti lokasi yang sesuai, anda boleh mula memilih hiasan air kesukaan anda! Ada pelbagai jenis hiasan air yang ditawarkan di pasaran dan anda boleh memilih yang paling sesuai dengan ruang dan penggunaan anda. Beberapa jenis hiasan air yang boleh diletakkan di rumah termasuk air pancut dinding, dinding air, air pancut lantai dan air pancut yang boleh diletakkan di atas meja. Sebagai contoh, anda boleh mengganti hiasan dinding dengan air pancut yang dipasang di dinding yang tidak akan mengambil ruang yang banyak. Selain sebagai hiasan, hiasan air seperti dinding air dapat digunakan sebagai pembahagi ruang untuk memisahkan ruang di rumah dengan cara yang unik dan artistik. Air pancut yang boleh diletakkan di atas meja adalah pilihan yang paling sesuai bagi mereka yang inginkan sesuatu yang lebih kecil dan ia tidak memerlukan banyak usaha untuk menyelenggara. Ia juga lebih mudah untuk dipasangkan pada harga berpatutan berbanding pilihan lain.

3. Pilih bahan yang sesuai untuk hiasan air anda

Bagaimana anda mementingkan pemilihan perabot atau hiasan yang sesuai dengan reka bentuk dalaman rumah, begitu juga pentingnya untuk anda memilih bahan yang sesuai untuk hiasan air anda demi keselamatan dan kemudahan penyelenggaraan. Hiasan air biasanya diperbuat daripada bahan yang berat seperti porselin, batu, marmar, gentian kaca, seramik, logam dan lain-lain. Oleh itu, ianya penting untuk membuat pilihan yang sesuai dengan reka bentuk kediaman anda untuk memastikan keselamatan. Sebaiknya berjumpalah dengan pakar atau penyedia perkhidmatan untuk menilai tahap keselamatan lokasi pilihan untuk memasang lekapan. Walaupun anda memilih hiasan air yang kecil untuk diletakkan di atas meja, pastikan meja anda cukup kukuh untuk menahan berat lekapan.

4. Pastikan air terus mengalir dan jaga kebersihan persekitaran air

Ramai yang mungkin ragu-ragu untuk membina hiasan air di rumah kerana ia memerlukan masa untuk membersih dan menyelenggara, terutama bagi mereka yang ingin memelihara ikan kerana makanan ikan dan sisa yang dihasilkan akan menimbulkan bau yang kurang menyenangkan. Untuk memastikan air mengalir secara berterusan, anda memerlukan pam bersesuaian untuk memastikan aliran air yang cantik dan lancar sambil mengelakkan percikan yang tidak diingini yang akan menyebabkan kerosakan

pada lantai dan perabot berdekatan. Encik Koo Zao Cheong, Pengurus Pembangunan Serantau Waterco mengatakan bahawa pemasangan hiasan air bukanlah satu prosedur yang rumit dan mahal jika peralatan yang sesuai dipasang dengan betul pada awalnya.

“Ada orang mengalami masalah dengan hiasan air mereka setelah jangka waktu tertentu mungkin berpunca daripada beberapa sebab, salah satunya dan yang paling umum adalah peralatan yang dipasang mungkin tidak tepat untuk penggunaan hiasan air mereka. Contohnya, ukuran pam yang dipilih akan menentukan aliran air yang diingini, atau justeru akan menyebabkan air memercik ke mana-mana dan membazirkan air,” kata Encik Koo.

“Apa-apa yang berkaitan dengan air dan elektrik mesti dikendalikan dengan berhati-hati. Oleh itu, jika penyelidikan dilakukan dengan tepat, sesiapa pun boleh memiliki hiasan air yang mengalir lancar di rumah mereka.”

Untuk memastikan aliran air yang baik dan masa pembersihan yang paling minimum, pastikan anda memilih pam berkualiti tinggi dan cekap tenaga seperti jenama Waterco (syarikat penyedia penyelesaian sehenti yang terkemuka untuk persekitaran air yang selamat dan sihat). Pilihan ini bukan sahaja dapat membantu menjaga persekitaran air untuk kekal sihat dan selamat, ia juga akan mengurangkan kos elektrik untuk penggunaan pam sepanjang hari.

Tak kira saiz rumah anda, pemasangan hiasan air sudah terbukti bukanlah sesuatu yang sulit asalkan anda memahami ruang dan keperluan kediaman anda. Sama ada anda memilih air pancut berskala besar di halaman rumah atau lekapan kecil untuk diletakkan di atas meja, mulailah merancang untuk membawa suasana semula jadi dan menenangkan untuk diri anda dan juga untuk yang tersayang.

Mempunyai sebuah kolam ikan di halaman atau taman anda merupakan satu kelebihan. Di samping memberi nilai tambah kepada persekitaran, ianya dapat mengimbangi ekosistem kepada ikan dan spesies lain untuk terus hidup.

Sesebuah kolam asas mempunyai lapisan “liner” yang bermutu, sistem pam yang efisen dan dihiasi dengan batu-batu kecil. Lazimnya, kolam yang lebih besar tidak semestinya akan menambah kos anda kerana perbelanjaan sebenar adalah terletak kepada sistem pam dan penapisannya.

Seksyen ini dapat membantu anda menyedia gabungan idea dan konsep, menyedia langkah demi langkah bagi membolehkan anda membina sebuah kolam di halaman anda. Ianya tidak terlalu rumit sekiranya anda mempunyai peralatan yang sesuai dan mengikuti langkah-langkah yang diberikan.

Anda juga boleh mempunyai sebuah kolam pelbagai aras sama ada untuk mendapatkan tebingnya yang berbatu atau sebagai kawasan untuk tanaman kecil. Buang tanah di sekeliling perimeter kolam. Gali dan buang tanah tersebut pada kedalaman 6 hingga 8 inci sebagai kawasan yang akan diletakkan batu-batu’ Seterusnya mulakan menggali bahagian tengah untuk membentuk dasar kolam, Tambakkan tanah di mana air terjun akan dibina.

Hydrangea atau bunga Siti Zubaidah adalah antara tanaman wajib bagi taman berkonsepkan inggeris. Pun begitu, ramai beranggapan hydrengea hanya sesuai di tanam di dalam iklim sejuk. Sebenarnya ada Jenis yang sesuai untuk ditanam dalam iklim tropika Malaysia

Antara jenis yang sesuai dengan iklim Malaysia adalah seperti Hydrangea macrophylla. Ia mempunyai bunga berwarna putih, biru keunguan dan merah muda. (Walau bagaimanapun, ia bergantung kepada pH tanah di mana tanah yang lebih berasid, bunganya akan berwarna biru, manakala tanah beralkali akan menghasilkan bunga merah muda.)

Di pasaran, pokok hydrangea dijual pada harga RM 30-50 bergantung kepada saiz. Selain itu juga, hydrengea mudah dibiakkan dari keratan batang. berikut antara langkah-langkah yang perlu dilakukan untuk:

1. Pilih induk yang betul-sihat dan berkualiti

2. Pilih Dahan yang matang dan potongkan ia di waktu pagi untuk tujuan pembiakkan. Gunakan pisau atau gunting yang tajam dan strillkan dengn jus limau untuk mengelak berlaku penyebaran penyakit yang berpunca daripada kulat atau bakteria.

3. Panjang dahan keratan diperlukan adalah 4 helai daun maatang dari pucuk dan lebihkan 1 inci panjang dahan dari daun ke-4

4. sebelum mengambil keratan batang untuk tujuan pembiakkan, pastikan bahan keperluan lain seperti bekas semaian, medium semaian dan sebagainya telah disediakan (semaian perlu dilakukan terus selepas dahan yang dipilih untuk pembiakkan telah dipotong)

5. Buangkan kesemua daun kecuali 2 helai di bahagian pucuk.

6. Isi kan medium di dalam pasu semaian dan sedikan lubang sebesar jari kelingking dengan kedalaman 1-1.5 inci dalam

7. Celupkan bahagian batang yang dikerat kedalam hormon penggalak akar. Sebagai pilihan, boleh gunakan belacan yang dicampurkan sedikit air

8. Semburkan permukaan medium dengan air untuk siraman.

9. Simpan hydrengea yang selesai disemai ke dalam bekas bertutup lutsinar dan simpan di kawasan separa teduhan

10. Semaian tidak perlu disiram setiap hari tetapi kelembapan nya perlu sentiasa dipantau. (Bekas berttup menyebabkan air atau wap yang terperangkap di dalam medium membantu melembapkan semaian)

11. Dalam tempoh seminggu jika 2 helai daun yang ditinggalkan masih segar, ini menunjukkan semaian anda berjaya. Namun sebaliknya.

12. Biarkan dalam tempoh 3-4 minggu sehingga daun baru keluar sebelum ia dipindahkan ke dalam pasu atau tapak tanaman kekal


Pilih Chandalier, Moden Atau Klasik?

Chandalier, lampu indah cantik dan megah selalunya ditempatkan pada ruang tamu atau sisi ruang hadapan mahu pun tangga. Namun rata-rata ramai di kalangan kita yang masih beranggapan chandalier itu perlu sarat dengan kristal dan sebagainya. Ia secara tidak langsung menjadikan lampu ini terbatas penggunaannya.

PESONA DRAMATIK DENGAN REKAAN KLASIK YANG MENAWAN. SILING TINGGI MESTI NAMPAK CANTIK.

DUA ILHAM MODEN KLASIK YANG MENGGABUNGKAN ELEMEN KLASIK DAN IDEA SEGAR. SENTUHAN UNIK MEMBERI PESONA BERBEZA.

Kini pereka memberi pelbagai pilihan buat anda. Lampu megah dengan bentuk besar mencuri tumpuan anda kini boleh didapati dalam pelbagai rekaan. Janga terkejut jika ada lampu seumpama ini di dtangkan dalam bentuk rustik, globe, bentuk arca dan pelbagai lagi ilham moden yang menepati selera tuan rumah muda.

ILHAM SEGAR CHANDALIER BERBENTUK GUGUSAN BERRY TERUNGKAI DENGAN INDAH DAN SESUAI UNTUK KEDIAMAN MODEN KONTEMPORARI

Malah anda boleh dapati dari harga mampu milik sehingga mahal yang bersesuaian dengan material yang digunakan. Mungkin tidak semua yang mapu emiliki lampu berjurai indah ini kerana faktor aras siling tetapi masih terdapat chandalier yang bersaiz kecil buat anda yang merupakan peminat rekaan lampu seumpama ini. Cuma tempatnya lebih sesuai di hujung sudut kediaman dari  di tengah ruang.

BENTUK DAN GARISAN, INSPIRASI KEDIAMAN MODEN

ANDA BERANI?

TIGA IDEA REKAAN BERBEZA YANG MEMANCARKAN PERSONALITI TUAN RUMAH DARI MODEN, KE KLASIK KE KONTEMPORARI. ILHAM INDAH YANG UNIK BUKAN SAHAJA MENJADI PEMANCING MATA MALAH MENJADI FOKUS KEPADA RUANG.

Kini kita sudah jarang berjumpa kamar yang dihias ala tropika sebagaimana era90an dahulu. Tropikal sebuah konsep santai yang menyenangkan dan mengimbas kita akan pesta percutian yang disambut merata destinasi tropika terutama kawasan persisiran pantai juga pulau. Material yang santai dan tahan lasak seperti rotan antara identiti tropikal yang sangat kuat dalam membentuk pesona alam semula jadi mukim ini.

Namun kini pereka mula bermain dengan elemen warna dan motif dedaunan menghijau. Dau-daun pokok tropika mula menjadi kegilaan ramai dan yang paling menarik padanan hijau putih menjadi kegilaan kini. Adakala motif ini diabadikan hanya pada throw kusyen dan cadar. Bahkan ruang kamar juga direka dengan seni bina terbuka agar membantu kitar semula. Di sini kita perlu mencontohi mereka yang mahu menjadi alam sekitar dan mengurangkan pembuangan tenaga.

Ilham tropika sememangnya segar sepanjang tahun. Anda yang mahukan mood percutian sudah pasti sesuai menggayakan tema ini dengan suasana gembira lagi ceria. Sifat rotan yang tahan lama dan suasana tropika yang nampak popular dalam apa juga musim memberi satu pesona unik buat ruang kamar. Malah melihat ruang kamar yang elegan dengan tema tropika bagaikan bercanda di pasiran pantai. Simple-simple sahaja di IMPIANA.

Asalnya hanya minat mendalam tentang hiasan rumah dan hanya mendeko kediaman quarters sendiri yang terletak di dalam (Universiti Malaya). Saya hanya memaparkan dekorasi yang telah dilakukan di group dekorasi seperti FB dan beberapa ahli group yang menanyakan untuk mengupah saya deko rumah mereka. Pada mulanya saya tidak yakin tetapi dengan dorongan dan nasihat rakan-rakan lain untuk saya mencuba bidang ini.  Saya terima cabaran ini untuk mendeko rumah pertama pelanggan seperti gambar.

Pemilik : Nurul Anis Omar
Pereka : Haziq Ammar
Lokasi : Dorchester Apartment Sri Hartamas
Size : 450sqft Studio Unit

Pemilik ingin studio unit ini kelihatan lebih menarik, simple dan elegance kerana ruangnya yang sangat terhad. Oleh itu, memilih perabot dan deko item yang lebih sesuai perlu di letakkan agar ia tidak keliahatan padat. Tambahan, pemilik berhasrat untuk menjadikan kediaman ini sebagai homestay

Setelah berbincang idea dengan pemilik, pereka telah memilih  konsep modern minimalist supaya ruang kelihatan lebih simple dan modern. Deko ini siap sepenuhnya dalam masa 3 minggu termasuk kerja-kerja renovasi tandas dan bahagian dapur. Kos keseluruhan hanya RM39k.

Kelainan dan Tarikan utama deko kediaman ini adalah pada bahagian Ruang katilnya. Ia ditata hias lebih menonjol untuk menerapkan konsep ala Hotel.

Ruang beradu menerapkan warna yang lebih tenang iaitu biru gelap pada dinding utama dan dihiasi bingkai gambar bermotif flora menghidupkan lagi suasana kelihatan tenang dan menarik. Tidak lupa juga, sedikit kelainan sentuhan pada kemasan tandas yang mengetengahkan konsep rekabentuk jubin morocco.

Walaupun pada mulanya pemilik tidak berani degan cadangan yang diberikan oleh saya, setelah siap semuanya pemilik sangat gembira dengan hasil dekorasi tersebut.

“Kami pernah cuba menggunakan pelbagai kombinasi warna untuk menghiasi ruang tamu, namun kami berasa tidak selesa dengan pilihan tersebut dan mengambil keputusan untuk mengecat warna kegemaran kami iaitu hitam serta putih”, kata cikgu ini yang mengajar subjek geografi.

Mempunyai ruang tamu yang memanjang sebegini ada kalanya agak sukar untuk dibahagikan penggunaan ruang dan menghias. Untuk itu, pemilik mestilah merancang pembahagian yang betul agar ia nampak praktikal. Elak konfik penggunaan ruang, pemilik menyediakan ruang keluarga dan ruang tamu secara berasingan. Ruang keluarga, tidak menggunkan sebarang perabot  untuk menghasilkan ruang yang lebih ruang. Hanya permaidani dan bantal kecil memberi keselesaan optimum saat menonton tv.

Tambahan ruang keluarga ini memberi peluang kepada anak pemilik untuk melakukan sebarang aktiviti dengan bebas. Sebaliknya di ruang tamu. Keselesaan tetamu diutamakan. Sofa empuk secekupnya disedikan bagi memuatkan kapasiti tetamu yang ramai dalam satu masa.

Selain itu, segala kelengkapan yang ada dalam rumah ini dibeli dengan hasil ‘Garage sale’ yang mana mereka akan menjual segala perabot lama tetapi masih lagi berkualiti untuk membeli kelengkapan dekor yang baru.

Penulis memuji hasil kerja pasangan cikgu ini kerana berjaya mendekor rumah tanpa mengupah mana-mana pereka dalaman terutamanya dalam kerja mengecat. Ia adalah intepretasi mereka sendiri untuk menjadikan rumah ini indah dan selesa untuk didiami.

Sebaik sahaja menerima kiriman gambar tambahan daripada pemilik, penulis tertarik dan kagum dengan idea dekorasi yang ditampilkan oleh pasangan ini terutamanya di bahagian ruang makan hingga ke dapur.

Di bahagian ini terdapat tiga jenis meja makan. Pertama, terdapat set meja makan 6 tempat duduk yang disediakan khas oleh pemilik untuk menjamu tetamu yang datang bertandang. Kedua, di bahagian dapur, terdapat meja kaunter dua tempat duduk. Akhir sekali di sebelah dapur dipasang meja makan buka tutup untuk pemilik menikmati santapan bersama.

P.s: Perkataan yang berwarna biru adalah pautan untuk artikel yang berkaitan dengan artikel ini. Klik untuk meklumat lanjut.

Walaupun ia nampak redundance, tetapi elemen praktikal amat penting disini kerana pemilik mungkin tidak mahu membazir tenaga untuk mengemas setiap hari di meja makan utama kerana kapasitinya yang besar. Di meja kaunter pula selalunya dijadikan tempat makan ringan seperti sarapan sebelum keluar pergi bekerja. Meja lagi 1 pula bertindak sebagai ruang makan pemilik kerana beliau mendiami rumah ini bersama suami dan masih lagi belum mempunyai anak.


10 Tanaman TOP Ketika Tahun Baru Cina dan Maksudnya

Beberapa hari lagai, masyarakat Cina bakal menyambut tahun baru. Sudah pasti, minggu ini merupakan persiapan terakhir buat mereka yang merayakannya. Mesti kita terfikir kenapa setiap kali menjelang Tahun Baru Cina, mereka sibuk menghias dan memenuhkan kediaman dengan pelbagai bungaan. Menurut kepercayaan cina, bunga yang berkembang mekar membawa kekayaan dalam semua hal termasuklah harta, kesihatan dan sebagainya untuk tahun yang bakal tiba.

Sebab itulah setiap kali tiba perayaan Tahun Baru Cina, nurseri-nurseri yang menjadi tumpuan akan penuh dengan pelbagai warna bunga. Namun, setiap bunga mempunyai maksudnya yang tersendiri. Antaranya adalah:

1. Chrysanthemums
Chrysanthemum atau kekwa antra bungaan yang paling top ketika tahun baru cina. Ia membawa maksud panjang umur. Manakala kekwa yang berwarna kuning dan oren keemasan mewakili kekayaan dan kemakmuran

2. Jade plant
Tanaman sukulen yang berasal dari Utara Afrika ini sentiasa mendapat permintaan yang tinggi tanpa mengira masa. Ia disebabkan oleh daun yang berwarna hijau dan keras yang mewakili sifat batu jade. Tanam ini mewakili simbol kekayaan, kemakmuran dan nasib yang bagus bagi pemiliknya. Disamping itu, tanaman ini menjadi pilihan disebabkan ia tidak memerlukan penjagaan yang rumit dan hanya memerlukan siraman yang amat sedikit.

3. Kalanchoes
Masyarakat cina mengenali tanaman ini dengan nama Zi Qian Hong. Tanaman ini juga antara jenis yang tidak memerlukan penjagaan rapi. Ia membawa maksud kekayaan dan kemakmuran

4. Lucky bamboo
Tanaman berdaun ini dipintal dan dilentur untuk menjadi bentuk-bentuk yang unik. Lucky bamboo dalam kepercayaan masyarakat cina membawa maksud kekuatan. Kebiasaannya, ia akan dihias dengan riben merah dan beberapa jenis ornamen yang membawa maksud kebaikan tuah kepada pemiliknya. Jumlah batang lucky bamboo yang digunakan juga membawa maksud tertentu seperti 2 sebagai ekspresi cinta dan kasih sayang, manakala 7 batang lucky bamboo simbul kepada kesihatan yang baik

5. Money plant
Juga dikenali sebagai pokok duit-duit. Tanaman ini mempunyai kebaikan kepada kesihatan kerana ia mampu menapis udara dan menyingkirkan bahan kimia seperti formaldehyde, benzene dan xylene.Sudah semestinya namanya money plant, ia membawa maksud tuah yang baik

6. Oncidium Orchid
Juga dikenali sebagai dancing lady, orkid yang mempunyai kelopak kecil ini mencerminkan siling emas yang melimpah ruah.

7. Pussy willow
Apabila kulit pussy willow mula pecah dan mengeluarkan bunganya yang menggebu, ia menunjukkan permulaan musim bunga. Kebiasaannya tanaman ini dijual dalam bentuk keratan batang. oleh itu, airnya perlu ditukar setiap 2 minggu.

8. Plum blossoms
Tanaman ini lebih sinonim dengan masyarakat cina. Walaubagaimanapun, peach blossom juga memainkan peranan yang penting terhadap budaya cina. Peach blossom adalah salah satu bunga suci kepada masyarakat cina.

9. Balung ayam
Kebiasaannya, balung ayam berwarna merah menjadi pilihan. Ia menjadi lambang kepada tuah yang baik dan simbol kepada ayam. Ayam merupakan antara haiwan yang paling bertuah bagi budaya cina

10. Celosia plume
Balung ayam adalah dari keluarga yang sama dengan Celosia plume. Tanaman ini menjadi popular bagi masyarakat cina disebabkan oleh bentuk bunganya seperti ekor burung Phoenix

Sengkuang atau jicama adalah nama tanaman di mana akarnya membesar sebagai isi yang dimakan, isinya berwarna putih serta jenis pokok menjalar.

Ia mempunyai daun separa bulat berwarna hijau dan mempunyai buah memanjang. Kebiasaannya pokok sengkuang dibiakkan melalui biji benih. Nama saintifik bagi sengkuang ialah pachyrhizus erosus yang berasal dari negara China.

Untuk menghasilkan ubi sengkuang yang besar dan banyak, ia perlu di tanam di atas batas. Namun, sengkuang juga boleh ditanam di dalam pasu melalui langkah-langkah berikut

Bahan-bahan:

Cara-cara:

1. Pilih benih sengkuang yang sihat untuk disemai. Sebelum ditanam benih sengkuang direndam terlebih dahulu ke dalam air semalaman.

2. Sediakan media tanaman ke dalam pasu hingga penuh.

3. Buat lubang sedalam kira-kira satu inci setengah.

4. Masukkan sebiji sengkuang yang telah direndam semalaman ke dalam lubang. Satu pasu untuk satu benih sengkuang. Ini bertujuan agar tidak ada persaingan dan akar sengkuang bebas bergerak.

5. Timbus lubang dengan tanah dan siram dengan air secukupnya.

6. Letak pasu di bawah naungan dan jangan lupa menyiram dengan air secukupnya agar tanah sentiasa lembap. Benih sengkuang mulai bercambah setelah 5 hingga 14 hari disemai. Ia mengikut kadar kelembapan tanah. Namun jika tanah terlalu basah pula benih sengkuang akan berkulat dan mati.

7. Jaga anak pokok sengkuang seperti menjaga sayuran lain.

Bila kah waktu sesuai untuk di tuai?

kebiasaannya, sengkuang akan berisi dalam tempoh 6 bulan. Pun begitu ada beberapa faktor lain yang perlu diperhatikan.Bukan saiz pokok menjadi ukuran kepada isi ubi sengkuang. Apa yang perlu diperhatikan adalah berapa besar dasar urat kayu pokok yang bercantum dengan ubi di bawah itu. Kalau pokok nya asyik nak berbunga, kebarangkalian pokok sengkuang tersebut tak fokus membesarkan ubi tapi banyak menggunakan tenaga nya untuk menghasilkan bunga dan kacang sahaja.

Kalau kacangnya boleh makan tak apa, tapi beracun so please do not eat the beans. Jadi kalau pokoknya mengeluarkan pucuk bunga pangkas sahaja bahagian tersebut. Kalau nak simpan benih satu pokok sahaja dah memadai. Jangan pandang rendah pokok sengkuang yang nampak sahaja kecil tapi ianya sebenarnya menghasilkan ubi yang besar berbanding dengan yang menjalar tinggi dan berbunga lebat.

Sumber:tanomkinotuan.blogspot.com / kebunbahagiabersama.blogspot.my

Mula-mula saya saja nak mencuba. Tak sangka menjadi pula.

1. Beli seikat sawi yang masih segar di kedai dalam RM 1
2. Potong batang sawi dan tinggalkan bahagian pucuk dan batang bawah
3. Terus tanam keratan bahagian bawah tadi

4. Setelah beberapa minggu, keluar tunas baru. Teruskan siram dan belai belai manja. Pujuk dia supaya hidup

5. Daun mula melebar. Bunga baru nak keluar

6. Selepas beberapa minggu, pokok akan meninggi, dan keluarkan bunga. Inilah bunga sawi berwarna kuning. Teruskan siram pagi dan petang. Jangan skip.

7. Sampai satu tahap, pokok akan keluarkan biji sawi.

8. Semai biji sawi apabila matang. Dalam beberapa hari, biji sawi akan bercambah

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak  musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang  sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik.  Untuk mendapatkan tumbuh-tumbuhan yang sihat, pastikan ia  membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.


Rendam 3 Sekawan Je Nak Halau Lalat Atas Meja Masa Berbuka

Rimas walaupun seekor je lalat berterbangan. Inikan lagi kalau banyak. Betul tak? boleh spoil mood nak menjamu kalau kehadiran si serangga yang menjijikan ni kelihatan di meja saat menjamu selera. DI halau-halau tetap tak nak pergi.

Bila juadah berbuka terhidang, ni lah waktu terbaik si lalat menyerang. Khuatir sangat lalat bertelur pada makanan. Adakalanya, dah ditutup rapi pun, boleh terlepas masuk juga si lalat ni. Jadi, apa penyelesaiannya? takkan nak dibiarkan bebas berterbangan.

Sebenarnya, banyak petua dan cara untuk atasi masalah ni. Sama ada secara alami atau menggunakan bahan kimia. Tapi, sebaiknya anda gunakanlah kaedah yang lebih mesra alam dan mujarab seperti yang dilakukan oleh Marina Mar Mawar

Bahan-bahan:

Kulit kayu manis
Bunga lawang
Bunga cengkih

Cara Buat :

Masukkan semua bahan ke dalam bekas kecil. Letakkan sedikit air. Letakkan di atas meja makan.

“Dah ada yang mencuba petua ini..memang terbukti lalat menjauhi kawasan yang ada mangkuk tersebut….alhamdulillah

Petua ini dapat tahu waktu lepak di Cafe The Train kepunyaan Hilal Azman (pelakon) berdekatan KTM Taiping.”–Marina Mar Mawar

Selain petua yang dikongsikan ini, terdapat beberapa lagic ara yang boleh diamalkan untuk halau lalat ini tanpa menggunakan racun serangga. Nak tahu bagaimana jom semak.

Nyalakan sebatang lilin di atas meja makan dan dengan cara ini lalat tidak akan hinggap pada makanan yang dihidang.

Ambil sebiji cili merah dan dihiris dua. Letakkan di dalam bekas, aroma cili yang pedas tidak digemari oleh lalat dan ini akan memberi kesan efektif untuk menghalau lalat.

Ambil beberapa helai daun kari dan letakkan di dalam bekas berisi air. Biarkan terdedah di atas meja makan. Cara ini dapat menghalau lalat kerana aroma daun kari yang kuat tidak disukai oleh lalat.

Cara yang sering digunakan oleh peniaga untuk menghalau lalat dan boleh kita praktiskan di rumah juga. Sangat mudah, isikan plastik jernih dengan air dan kemudian masukkan beberapa keping syiling dan diikat kemas sebelum digantung. Dikatakan biasan air jernih itu akan mempengaruhi penglihatan lalat.

Walaupun hanya menetap di rumah yang disewa, tidak menjadi masalah untuk mendeko dan menghias cantik setiap ruang. Asalkan tidak melanggar peraturan dan garis panduan yang diberi tuan rumah, banyak perkara yang boleh anda lakukan bagi menaiktaraf keadaan rumah sewa.
Salah satu elemen yang patut diberi perhatian adalah bahagian lantai. Jika rumah sedia ada menggunakan tikar getah, pasti anda fahan yang ianya agak susah nak “maintain”. Ia juga tak tahan lama dan mudah koyak selain mengumpul kelembapan.

No More Tikar Getah
Assalamulaikum Sahabat deko,
Just nak share dekat you all tips macam mana tak perlu guna tikar getah lagi. Rumah sewe kami bersimen sahaja. So kami ambil inisiatif sendiri untuk buang tukar getah yang leceh tu. Nak kene tukar setiap tahun. Bersemut bawahnya, berair, leceh.
Ingat walaupun rumah sewe jangan kedekut dan berkira nak jaga rumah orang. Kita jaga rumah orang, suatu hari nanti kita dah ada rumah untuk disewekan, insyaAllah penyewa kita jaga rumah kita. Tuan rumah tak nak pasang tiles, tak pelah. Kita cat bagi cantik.

Kami guna cat Epoxy ni untuk selesaikan masalah tikar getah yg high maintanance tu.
Kenapa kami pilih epoxy cat putih?
1. Epoxy ni cat nya untuk industrial work place biasanya,so tak licin dan nampak kemas.
2. Lantai tak sejuk dah dan tak mudah berpasir.
3. Senang nak mop dan sapu.
4. Warna putih nampakkan ruang lapang dan besar jangan risau tak mudah kotor sebab senang nak lap permukaan nya.
.
Kami dah pakai lebih 4 bulan so memang recommended.

Tips masa nak cat:
1. Korang kene kosongkan perabut atas lantai.
2. Better korang buat part by part. Sikit-sikit sebb nanti nak jalan susah.
3. Nak keringkan ambil masa 16jam.
4. So bila bahagian yang dh dicat tu dah kering, cat pula bahagian yang dh korang lopongkan untuk laluan tu.
5. Jgn letak perabut berat selepas dah kering. Tunggu 24jam then baru kemas balik. Takut tanggal catnya.
6. Tips akhir, jangan kedekut cat, buat tebal sikit so lebih cantik dan lambat nak terkopek.

Cat Epoxy jenis: NIPPON PAINT
Kene beli hardener dia sekali ok. Tong kecil tu, sila rujuk gambar.
Cost: 1 cat + 1 hardener RM86
Ratio: 1set cat boleh buat utk 150sqft.

Mana nak beli cat?
Kedai Hardware, banyak pilihan warna.
Ok tu jer tips yang nak dikongsikan, semoga bermanfaat. Dekat gmbar ada tunjuk cat code dan hardener yang kami gunakan. Anything just comment if ada pertanyaan ok. Saya sudi berkongsi.
Happy dekor!

Sekarang, memang tengah trend ibu ayah DIY kitchen stove untuk anak-anak kan. Ada yang buat dari bekas plastik, meja kayu dan paling kreatif dan habis rajin guna kotak terpakai.

Bahan-bahan:
4 batang PVC sebagai bumbung (ikut keperluan ruang)
2 batang PVC (ikut ketingian tiang yang diperlukan)
2 batang paip PVC 3 inci panjang
2 biji 90 degree penyambung
2 biji 45 degree penyambung
2 biji penyambung “T”
4 biji Hook “U”
1 buah rak buku

1. Sambungkan 4 batang PVC dengan menggunakan penyambung 90 degree dan “T” untuk membentuk bumbung.

2. Untuk membentuk bahagian kaki, sambung batang PVc panjang 3 inci pada bahagian penyambung “T” dan diikuti penyambung 45 degree pada kedua-dua bahagian dan sambung kan kaki.

3. Dengan menggunakan 4 biji hooks bentuk ‘U” sambungkan bahagian atas bumbung pada dinding dengan menggunakan paku atau lebih kemas skru.

4. Untuk menyambungkan bahagian tiang pada rak buku, anda boleh gunakan gam atau cari sambungan tapak yang bersesuaian.

5. Bila struktur dah kukuh, boleh lah letakkan kain sebagai bumbung. Sebelum hamparkan kain menjadi bumbung, Hayley telah menjahit tape bias pada kain dan letakkan bahagian lawan nya pada batang PVC. Jadi bila nak tukar atau cuci, hanya perlu tarik sahaja. Selebihnya, susun aksesori mengikut kreativiti anda.

Sangat menjengkelkan apabila baju yang baru saja keluar dari mesin basuh dipenuhi cebisan tisu atau kertas yang melekat. Isu ini bukan lah sesuatu yang asing lagi. Memang rata-rata pengguna pasti pernah mengalami masalah ini sekurang-kurangnya sekali seumur hidup. Dan ia amat menyusahkan!

Apabila hal ini terjadi, membasuh semula pakaian tersebut tidak akan dapat memberikan kepuasan yang sama. Tisu-tisu kecil masih juga akan melekat seterusnya menyusahkan proses penyidaian. Jenuh lah nak tanggalkan satu…satu…

SEBELUM

SELEPAS

Menurutnya, anda hanya perlu tambahkan satu penutup cecair pelembut fabrik kedalam cucian dan bilas sekali lagi. Cebisan tisu yang melekat akan tertanggal dengan mudah. Selain pelembut fabrik, anda juga boleh gantikannya dengan cuka.

Pelembut fabrik dan cuka berkesan menghapuskan tisu melekat kerana mereka dikatakan mempunyai keupayaan untuk menghalang kesan elektrik statik.

Sudahkah anda mencuba teknik ini untuk tanggalkan cebisan tisu pada pakaian? Ceritalah pada kami!


Rumah Siling Tinggi Boleh Buat Loteng, Guna Setiap Ruang Sebaik Mungkin

Rumah siling tinggi boleh buat loteng, guna setiap ruang sebaik mungkin. Bagi mereka yang memiliki rumah dengan siling yang tinggi dan luas, anda boleh memanfaatkan ruang tersebut dengan membina loteng.

“Menjawab isu siling tinggi..rumah saya teres setingkat 4 bilik 2 bilik air berkeluasan 20×70
Binaan rumah 20×50. 2 bilik siling tinggi ukuran 14 atau 15 kaki. Saya buat loteng pada tahun 2021.

“Tangki air suami ubah dari kedudukan tengah ke bucu. Ruang tengah kami letak rumput karpet, jadikan ruang menonton wayang malam minggu. Tambah atap sikit. Semua suami diy sendiri sahaja. Ruang tangki dibahagian tepi kami buat stor. Jadi dari 4 bilik asal, jadi 7 bilik (2 tambahan loteng + 1 ruang tangki air).”

Berikut dikongsikan gambar-gambar proses sebelum dan selepas loteng dibuat.

Buat anda yang cintakan kehijauan dan gemar bercucuk tanam di halaman rumah, pasti susah hati untuk tinggalkan rumah dalam jangka masa yang lama. Takut tanaman layu dan mati kerana tidak disiram.

Tapi tip dari Puan Lina Sahedin yang dikongsi melalui Facebook Kebun Bandar: Jom Tanam Sendiri ini mampu mengelak situasi pokok bunga atau tanaman mati dari terjadi.

Caranya amat praktikal dan menjimatkan! Modal cuma plastik dan getah sahaja. Kreatif sungguh!

“Beginilah cara saya buat kalau nak tinggal rumah dalam beberapa hari. Saya buat begini, mudah modal kurang sebab saya ada banyak jugak pasu depan, belakang dan tepi rumah.”

BAHAN YANG DIPERLUKAN :

LANGKAH-LANGKAHNYA :

1. Isikan air ke dalam plastik kemudian ikat plastik. Tetapi awas, jangan ikat terlalu padat kerana nanti air keluar akan cepat. Biar longgar saja plastik.

2. Cucuk plastik berisi air dengan hujung jarum peniti agar air dapat keluar secara perlahan.

3. Insya-Allah cara ni boleh bertahan beberapa hari. Selamat mencuba semua.

Sumber : Lina Sahedin via Facebook Kebun

Dengar sahaja racun, ramai terfikir akan kandungan kimia yang bahaya. Sebenarnya, banyak racun yang dihasilkan dari sumber-sumber yang selamat dan tidak memudaratkan. Seperti semburan racun yang dikongsikan oleh akaun Youtube Green Garden Resources.

Racun yang dihasilkan dari bahan dapur ini memang mujarab. Dalam tempoh 3 jam, bancuhan semburan racun rumpai ini sudah menunjukkan tindak balas. Namun, rumpai atau tumbuhan liar ni mengambil masa 3-5 hari untuk mati sepenuhnya. Walaupun lambat, ia tidak memberi kesan terhadap kesihatan terutamanya haiwan peliharaan seperti kucing yang suka makan rumput.

Bahan-bahan:
250gm Garam Kasar
3 Sudu Cecair Pencuci Pinggan
1 Liter Air

Cara-cara:
1. Campurkan semua bahan dan kacau sehingga larut
2. Masukkan bancuhan tadi kedalam botol penyembur
3. Sembur pada kawasan semak dan berumpai

Untuk tahu lebih lanjut, boleh lihat video yang disediakan

Seperti yang semua sedia maklum, Perintah Kawalan Pergerakan (PKP) telah memasuki fasa kedua bermula 1 April yang lalu sehingga 14 April nanti. Ia merupakan tempoh yang kritikal dan mustahak bagi menentukan Malaysia berjaya atau tidak memutuskan rantaian penularan wabak COVID-19 di negara ini.

Disaat genting ini, kita sebagai masyarakat juga dapat memainkan peranan dalam meratakan lekuk penularan dengan mematuhi arahan kawalan pergerakan.

Jadi, bagi menyokong usaha kerajaan Malaysia ini, IMPIANA nak kongsikan cara sistematik menyimpan dan mengatur stok bahan mentah untuk 3 minggu kehadapan. Selain dapat kurangkan kekerapan untuk keluar membeli barang, ia juga boleh menjimatkan masa dan memudahkan proses memasak.

Simpan Lauk Cara Saya

Masukkan lauk dalam satu bekas untuk sekali masak. Jangan lupa masukkan air sampai menutupi lauk tadi. Simpan di tempat beku.

Letak air untuk apa? Untuk kekalkan kesegaran lauk tadi. Bagi orang yang cakap manis udang akan hilang bila letak air dan disimpan lama, terpulang…kita raikan pendapat berlainan.

Lauk yang diletak air -Udang, sotong, ikan dan ayam. Semua bersihkan siap-siap kemudian simpan lauk yang dah bersih kedalam bekas yang diisi air.

Tak perlu letak air – Daging dan tulang, simpan macam biasa

Bila nak masak, keluarkan bekas lauk kemudian alirkan bawah air paip. Kalau udang atau sotong sekejap je cair tapi kalau ayam akan ambil masa sikit. Jika nak masak esok pagi, malam tu boleh letak kat chiller. Ramai orang buat mcm tu kan…

Simpan Sayur Cara Saya

Isi air dalam bekas sehingga menutupi sayur – Halia, lengkuas, serai

Letakan tisu dibahagian bawah (untuk menyerap air yang menitis kedalam bekas) – cili hijau, limau, bawang putih, bawang merah, daun sup, kacang panjang, cili merah, carrot, timun, petai, kobis, sawi jepun, bunga kobis, brokoli.

Sayur-sayuran tersebut akan tahan lama, Insyaallah. Cuma sawi jepun dan kobis tak tahan lama. Seminggu ok lagi, selepas tu sawi akan lembik dan kobis akan hitam dekat tepi. Sebab itu lah sayur berdaun saya tak beli banyak sekaligus, cukup untuk seminggu.

Anggaran Bajet Bahan Mentah
Ayam – RM 36 (2 ekor)
Udang biasa – RM 23
Sotong – RM 36
Ikan Selar – RM 44
Tulang Lembu – RM 23
Ikan Mabung – RM 13
Telur – RM11
Jumlah = RM183.00 (Lauk)
+ RM 31.00 ( Sayur )

Bajet bergantung kepada keperluan individu. Saya bukan nak tunjuk bajet saya, cuma nak tunjuk cara saya simpan lauk untuk mudahkan untuk kita mak-mak ni masak. Dan juga cara simpan sayur-sayur untuk tahan lama terutama mak bekerjaya keluar dipagi hari dan hampir nak malam baru balik mcm saya.

Jangan ckp peti besar boleh la buat mcm ni. Saya dah kahwin 14 tahun, baru kawin dulu peti kecik pun saya buat mcm ni jugak..saya letak dalam plastik, tapi tak letak air la bila letak dalam plastik. Cuma rasa kering sikit lauk tu berbanding yang letak air mcm sekarang…tp ok sangat lagi dari tak buat apa2 kan.


Tanam Jagung Dalam Pasu Pun Menjadi-Jadi

Sudah pasti ramai yang akan sangkal bila sahabat laman tanam jagung dalam pasu. Umum tahu, jagung memerlukan batas untuk pertumbuhan optimum. Jagung tidak mempunyai sitem akar yang terlalu kompleks dan tidak memerlukan ruang tanah yang luas untuk pertumbuhan. Ini bermakna, jagung boleh ditanam di dalam pasu. Namun, ada ada teknik yang perlu anda patuhi supaya jagung yang ditanam dalam pasu menjadi dan hasilnya dapat dituai.

1. Pemilihan pasu
Pilih pasu yang bersai besar. Minimum saiz pasu yang diperlukan untuk pertumbuhan jzagung adalah 12 inci. Untuk pasu bersaiz ini, anda boleh tanam lebih kurang 4-5 batang pokok dalam satu masa. Paling penting, pastikan pasu yang dipilih mempunyai lubang saliran air di bahagian bawah. Ini kerana, jagung tidak tahan kepada medium yang bertakung air dan terlalu lembap

2. Jenis jagung
Terdapat banyak jenis jagung. Kebiasaanya, jenis yang banyak terdapat di Malaysia sesuai di tanam di dalam pasu kerana ia tidak mempunyai pokok yang tinggi. Jenis atau baka jagung yang sesuai ditanm di dalam pasu hanya mempunyai ketinggisn 4-5 kakai (1.2-1.5 meter). Lebih dari itu, bukan tak boleh di tanam di dalam pasu. cuma dikhuatiri pokok mudah tumbang dek pasu yang tak mampu menampung ketinggian pokok terutamanya apabila ditiup angin

3. Semai
Untuk memudahkan semaian, rendam 4-6 biji benih di dalam air untuk tempoh 1-2 jam sebelum di semai. Semaian boleh dilakukan terus di dalam pasu kekal atau bekas semaian. Untuk semaian, sediakan lubang dengan kedalam 1 inci dan tutupkan dengan tanah. Jangan risau jika biji benih jagung ditanamsecara rapat. Jagung yang ditanam secara rapat dapat membantu proses pendebungaan dan mempercepatkan penghasilan buah jagung

4. Pencahayaan
Jagung memerlukan pencahayaan terus sekurang-kurangnya 6-8 jam sehari. Sebaiknya, letakkan pasu jagung anda menghadap matahari pagi untuk membekalkan keperluan nutrisi untuk pertumbuhan optimum

5. Medium
jagung memerlukan medium tanaman yang sentiasa lembap dan tidak mudah kering. Ia pentig bagi memastikan batang pokok sentiasa padat. jika kekuranagn air, batang pokok akan meajdi terbantut dan adakalanya lompong ditengah. Namun, jagung tidak tahan dengan medium yang menakung air

6. Siraman
siraman untuk anak pokok jagung perlu dilakukan setiap hari. Namun apabila pokok dewasa, pastikan siraman dilakuakn secara berkala dan tidak bertakung air. Jagung memerlukan air siraman yang emncukupi untuk membentuk jagung yang sedap dan manis. Jadi, apabila musim menuai hampir tiba, pantau siraman jagung secara berkala

7. Pembajaan
Pembajaan hayan beleh dilakukan apabila usia semaian mencapai 10 minggu. Gali lubang 2 cm di sekitar tanaman dan tanamkan 1/2 sudu baja 5-10-10 atau 10-20-20. Satu pokok satu lubang baja.

8. Tuai
apabial jagung mencapai usia 60-100 hari, ia adalah masa yag sesuai untuk menuai. Namun, ia bergantung kepada jenis. Sebaiknya, cukup tempoh 60m hari, selalu periksa jagung anda.

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

Pokok ulam raja adalah sejenis spesies berbunga. Kebiasaan nya, ulam raja yang mempunyai bunga berwarna ungu atau pink dijadikan sebagai ulam. Namun terdapat pokok ulam raja yang berbunga kuning tetapi jarang dimakan sebagai ulam.

Berdasarkan kajian, ulam raja mengandungi 3% protein, 0.4% lemak dan karbohidrat serta kaya dengan kalsium dan vitamin A. Herba ini adalah herba semusim yang boleh mencapai ketinggian hampir 2 meter. Dan mudah dibiakkan dari biji benih. Daun herba ini mengeluarkan bau apabila diramas.

Ulam Raja ini sangat senang ditanam dan boleh tumbuh di halaman rumah atau di dalam pasu bunga. Kaedah penjagaan yang mudah dan tidak memerlukan air yang banyak menyebabkan tanaman ini mudah untuk dibiakkan mahupun membiak sendiri dengan cepat. Ianya sesuai dijadikan sumber sayuran atau ulaman seharian terutamanya bagi mereka yang tinggal di apartment kerana ia amat sesuai ditanam di dalam pasu.

Daun ulam raja telah digunakan secara tradisi sejak ratusan tahun lampau untuk memperbaiki peredaran dan mencuci darah serta untuk menguatkan tulang. Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mengandungi lebih dua puluh jenis bahan antioksida yang telah dikenal pasti. Keupayaan antioksidanya sama dengan 2,400 miligram L-asid askorbik.

Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, Penangkapan (+)- serta asid kripto-klorogenik. Ulam raja berkeupayaan untuk mengurangkan tekanan oksidatif yang berkemungkinan kerana sebahagia nya terdiri daripada kandungan antioksida yang tingg

Diklasifikasikan sebagai pokok penutup bumi, Arachis pintoi atau nama tempatannya dikenali sebagai Pintoi peanut (Australia), Kacang pintoi (Indonesia) dan Thua lisong tao (Thailand). Ia tergolong dalam famili Fabaceae dan berasal dari Amerika Selatan, ia merupakan tumbuhan asli hutan di benua tersebut. Arachis pintoi merupakan spesies malar hijau mirip kacang tanah (Arachis hypogea). Ia tumbuh menjalar di permukaan tanah sehingga 50 cm tinggi, membentuk anyaman yang kukuh. Akar dan sulurnya akan tumbuh dari buku batang (nodes) apabila ada sentuhan langsung dengan tanah. Daunnya dikategorikan sebagai tetrafolioate, berbentuk oval dengan ukuran lebih kurang 1.5 cm lebar dan 3 cm panjang. Ia mengeluarkan bunga sepanjang hayat, dengan 40–65 kuntum bagi setiap meter persegi. Bunganya berwarna kuning dan mengeluarkan satu atau dua biji benih di bawah permukaan tanah. Saiz biji benihnya adalah berbeza dengan setiap satunya.

Tumbuhan ini mempunyai akar yang kuat. Kaedah pembiakannya adalah di bawah tanah walaupun di permukaan tanah berlakunya kegiatan meragut rumput secara intensif. Ia akan mengeluarkan pucuk-pucuk baru dan biasanya keluar jauh dari tempat asal. Biji benih dikeluarkan dalam tanah dan terpisah dengan rumpun induk setelah matang. Ia memerlukan pemangkasan secara kerap untuk menggalakkan pembesarannya dan untuk mencegah serangan daripada serangga perosak seperti tikus. Ini adalah kerana pemangsa gemar memakan kacangnya. Selalunya biji benih dihasilkan sepanjang musim dengan syarat kadar kelembapannya mencukupi.

Arachis pintoi tumbuh dan berkembang dengan baik pada kawasan beriklim sub tropika dan tropika, yang menerima hujan tahunan sebanyak 1,300 mm. Kadar pertumbuhannya menggalakkan apabila berada di bawah teduhan berbanding di bawah sinar matahari. Ia sesuai di kawasan tanah dengan tekstur liat dan berpasir, namun tumbuh lebih sesuai pada tanah lempung berpasir (sandy loam) yang elok pengairannya dan mempunyai kandungan bahan organik yang tinggi. Ia juga dapat beradaptasi dengan baik pada kondisi kesuburan tanah rendah dengan pH sedikit berasid atau neutral.

Tanaman ini tidak dapat hidup di kawasan yang terdedah kepada air bertakung untuk jangka masa yang lama dan struktur tanah liat yang lemah. Di kawasan yang kurang air atau sering banjir, pertumbuhannya terbantut dan daun akan menjadi kuning. Namun, ia mempunyai daya toleransi kepada kandungan aluminium yang tinggi (melebihi 70 peratus). Ia juga mampu bertahan dalam musim kemarau selama tiga hingga empat bulan.

Banyak kegunaan dan sumbangan Archis pintoi dalam masyarakat hari ini yang ada kalanya tidak diketahui manfaatnya kerana kurang informasi yang disebarkan. Di antara manfaatnya adalah seperti berikut: